Vlast u RS zatvara “konstrukciju”? | Politika | DW | 14.05.2015\nNakon Zakona o javnom redu i miru, Zakona o javnom okupljanju, Vlada RS utvrdila je Nacrt Zakona o javnosti rada neprofitabilnih organizacija. Je li ovim zatvorena konstrukcija sprečavanja iznošenja javne riječi?\nProtesti radnika Kosmosa u Banja Luci - Hoće li ih biti sve manje?\nSvi oni koji su u RS-u imali nešto da kažu na račun rada vlasti, iskažu nezadovoljstvo protestima ili na drugi legitiman, zakonom propisan način, od sada će vjerovatno dobro da razmisle. U skupštinskoj proceduri će se naći Nacrt zakona o javnosti rada neprofitabilnih organizacija koji je utvrdila Vlada Republike Srpske. Obaveza nevladinog sektora prema nacrtu novog zakona je dostavljanje finansijskih izvještaja svakih šest mjeseci, uz još niz drugih obaveza, ali ono što je najzanimljivije je odredba po kojoj se zabranjuje političko djelovanje NVO-a. Za NVO je sporno što se ovim zakonom, čiji je nacrt došao bez ikakve najave, kako navode nastoje etiketirati i diskriminisati nevladine organizacije.\nKo je tumač političkog djelovanja\n„Želi se uvesti kontrola rada nevladinih organizacija, da oni koji kritikuju vlast moraju strahovati, da postoji mogućnost da će biti zatvoreni ukoliko sprovode neke aktivnosti koje se vlastima ne sviđaju. Nisu sporni izvještaji jer nevladine organizacije podnose izvještaje, ali je sporno da se ostavlja prostor za različita tumačenja zakona, posebno onih koji se odnose na političko djelovanje, gdje se postavlja pitanje kako će se tumačiti neka od aktivnosti NVO-a koje djeluje u javnom interesu“, kaže Ivana Korajlić iz Transparency Internacional-a (TI) BiH.\nPrvomajski protesti pred zgradom Vlade RS-a\nU NVO sektoru postavljaju pitanje ko je taj ko će odlučiti šta je političko djelovanje neke organizacije i da li će u tom slučaju njen rad automatski biti zabranjen od strane nadležnog ministarstva. Takođe upozoravaju da ovaj zakon šalje jasnu poruku građanima da su nevladine organizacije neprijatelji i da se na ovaj način zatvara konstrukcija koju je vlast u RS počela da „gradi“ donošenjem Zakona o javnom redu i miru, preko Zakona o javnom okupljanju pa do ovog o nevladinom sektoru.\nNaime, sporni nacrt se samo bavi organizacijama čije aktivnosti i projekte finansiraju strane vlade i organizacije i uopšte se ne bavi organizacijama koje se finansiraju iz lokalnih izvora i budžeta različitih nivoa vlasti, koje ni ne moraju podnositi izvještaje i pravdati sredstva koja su im dodijeljena iz budžeta, navodi Transparency International.\nPredstavnici Vlade RS za sada se ne oglašavaju detaljno po pitanju ovog zakona. Nešto rječitiji bio je ministar pravde RS-a Anton Kasipović koji je rekao da resorno ministarstvo nije predlagač Nacrta zakona o javnosti rada neprofitabilnih organizacija, već tri kluba u Narodnoj skupštini RS-a.\n"Nijedno pitanje ne smije biti tabu tema i treba ga realizovati, ali isto tako nijedan zakon ne bi smio biti ograničavajući faktor za iznošenje bilo kojeg mišljenja", rekao je Kasipović, istakavši da je trebalo organizovati i javnu raspravu o ovom zakonu da bi se došlo do najboljeg rješenja.\nZakon su, doduše, predložili klubovi poslanika u skupštini, ali riječ je upravo o klubovima stranaka koje sjede u vladi RS. Pored toga u ocjeni resornog ministarstva o usklađenosti zakona sa propisima EU, stoji “neprimjenjivo”.\nDakle, postavlja se pitanje kome treba veća kontrola nevladinog sektora s obzirom na to da su nevladine organizacije i do sada podnosile finansijske izvještaje koji su dostupni svakom. Lider NDP-a Dragan Čavić kaže da se radi o paranoičnom zakonu kojim se nevladine organizacije žele prikazati kao strani plaćenici. Pozivaju vlast da kažu ko je njih finansirao prije nego što su došli na vlast: „Neka nam kaže Milorad Dodik, SNSD, Igor Radojičić i sve velike demokrate u ovoj stranci, koliko su godina bili direktno finansijski pomagani od nekih međunarodnih organizacija, posebno u periodu 1997. 1998. godina."\nU Centru civilnih inicijativa (CCI) kažu da nisu ozbiljno shvatali ranije najave da bi ovakav zakon mogao biti usvojen. On je tvrde samo jedan u nizu zakona koji sprečava slobode građana, pored Zakona o javnom redu i miru i sprečavanju javnog okupljanja.\n„Zakon se na vrlo perfidan način našao u proceduri, nije došao direktno iz Vlade RS-a već iz Narodne skupštine. To sve govori da se stvara jedna vrsta paranoje od strane vlasti, ali vjerujemo da će biti manje ruku u skupštini od potrebnog broja za usvajanje zakona, koji je daleko od demokratskog. Ovu oblast treba urediti, ali ne na način da se koriste pritisci“, kaže Željko Ninković iz CCI-a, dodajući da bi ovaj zakon uticao na dalje udruživanje građana.\nProtesti novinara protiv Zakona o javnom redu i miru\nOvo je, smatraju posmatrači, treći vladin zakon u ovoj godini kojim se nastoji uticati na javno mnijenje, nakon Zakona o javnom redu i miru i Zakona o okupljanju koji je u proceduri. Prema tom zakonu nadležno ministarstvo imaće mogućnost da ne dozvoli održavanje protesta u gradu, ukoliko recimo postoji takva potreba, već da ih izmjesti izvan grada. Uz to organizatore protesta čekaju velike kazne ukoliko se ne budu poštovali propisi. Ipak ministar unutrašnjih poslova RS Dragan Lukač uvjerava javnost da se sve radi u cilju zaštite građana: „Mi nećemo spriječiti bilo koga da izrazi svoje mišljenje na mirnim protestima. Ali nećemo dozvoliti bilo kome da na agresivan način uništava imovinu u RS ili ugrožava druge građane. To je naš posao i naš zadatak i mi ćemo spriječiti svakoga ko krene u agresivne proteste.“\nNijedan zakon neće spriječiti bunt\nKo može unaprijed da ocjeni da li se radi o agresivnim protestima da bi ih eventualno zabranio na nekom prostoru. Nikola Dronjak, vođa studentskih protesta prije par godina u Banjaluci, koji su možda i najjače uzdrmali vlast u posljednjih nekoliko godina, kaže da ovakvi zakoni nisu donošeni ni u Srbiji prije 5. oktobra. Na ovaj način kaže Dronjak žele da se stave pod kontrolu svi oni koji se kritički osvrću na rad aktuelne vlasti: „Zabrinjava da se u 21. vijeku donose ovakvi zakoni a vlada umjesto da se okrene ekonomiji, ona se okreće prema onima koji ukazuju na višemilonske pljačke u redovima vlasti. Kratkoročno, ovo će vlasti ići na ruku ali dugoročno, imaće ozbiljan problem kada bunt izbije na površinu. Neće ga moći nijedan zakon spriječiti.“\nSindikat RS-a organizovao je proteste 1. maja ove godine zbog politike vlasti prema novom zakonu o radu a neposredno prije njih Zakon o javnom okupljanju bio je jedna od glavnih tema. U prvim redovima bila je predsjednik Sindikata RS-a Ranka Mišić koja sumnja u dobru namjeru predlagača kada je riječ o ovom zakonu: „Ovo je prvi put da smo, kada je riječ o Zakonu o javnom okupljanju, koji se uvijek veže za predstavnike radnika i građana, nevladinih organizacija, zaobiđeni i nismo razgovarali na ovu temu. Nismo čak ni znali da se ovaj zakon priprema a ne radi se o izmjenama već o novom zakonu.“\nNajnovijim Nacrtom Zakona o kontroli nevladinih organizacija Vlada RS, ocjenjuju promatrači, zatvara konstrukciju kontrole svih onih koji su do sada ukazivali na rad vlasti u ovom entitetu. Zakonom o javnom redu i miru uvedena je kontrola i na internet kao javni prostor, Zakonom o javnom okupljanju definiše se način protesta, ako ih uopšte i bude, i na kraju kontrola rada nevladinih organizacija kroz stalni pritisak za oduzimanjem dozvole za rad.\nI pored upozorenja međunarodnih institucija za zaštitu prava građana ali i domaće javnosti, Narodna skupština RS ide u izmjene Zakona o javnom redu i miru. Novinari pozivaju na bojkot rada Vlade RS. (04.02.2015)\nNedavni „sukob“ članova Boračke organizacije RS (BORS) sa prvim čovjekom Saveza logoraša tog entiteta otvorio je pitanje finansiranja udruženja proisteklih iz posljednjeg rata. Većina ih je „od javnog interesa”. (06.05.2015)\nTagovi NVO, RS, Zakon o javnom redu i miru, Banja Luka


TotalCar.rs » Stiže naslednik “koranda”\nStiže naslednik “koranda”\nkoncept, novo, Ssangyong, SUV\nKompanija Sang Jong potvrdila je da će u Ženevi da predstavi koncept nazvan XAVL. Kako se navodi u saopštenju, reč je o SUV vozilu baziranom na automobilima “C” segmenta.\nKako smo nedavno pisali, Sang Jong je poslednjih godina javnosti predstavio veliki broj konceptnih vozila, kako bi publika bila upoznata sa smernicama razvoja kompanije, a XAVL je nastavak u razvoju koncpta XAV, koji je svetski debi imao na Salonu u Frankfurtu 2015. godine.\nNa prikazima koji su priloženi uz najavu aktivnosti u Ženevi, može da se zaključi da je XAVL nastao na osnovama dobro poznatog i ne preterano atraktivnog “koranda” druge generacije, klasičnog modela s kraja 90-tih godina prošlog veka.\nProizvođač tvrdi da će u serijskom automobilu koji bude nastao iz ovog koncepta moći da sedi sedam osoba u tri reda, kao i da će model biti opremljen mnogim sistemima za zabavu, za pomoć vozaču, ali i svime neophodnim kad je bezbednost u pitanju. Paletu motora činiće benzinci i dizelaši, a više podataka biće saopšteno na samoj promociji.


Kako navode, Rio Tinto ostaje posvećen razvoju Projekta “Jadar” i prepoznaje da u daljem napredovanju projekta moramo slušati i poštovati stavove svih zainteresovanih strana. Rio Tinto će iskoristiti dodatno vreme da nastavi angažovanje sa zajednicom i razjasni sva pitanja u vezi sa potencijalnim uticajem projekta na životnu sredinu.\n- Dobijanje odobrenja o eksplatacionom polju je neophodan uslov da Rio Tinto formalno podnese Vladi Srbije Studije procene uticaja na životnu sredinu, koje će uključivati javne konsultacije. Izrada Studije izvodljivosti se nastavlja, a završetak se revidira na osnovu ponovo procenjene dinamike realizacije projekta - saopšteno je.\nBrnabić: Što se mene tiče ne moraju da budu u Srbiji\nJuče se podsetimo oglasila i premijerka.\n- Vlada Srbije uskoro će doneti odluku da se poništi Uredba kojom je u republički prostorni plan unet projekat "Rio Tinto". Imamo još neke konsultacije sa predsednikom, izjavila je Ana Brnabić\n„Rio Tinto“ Projekat Jadar Litijum


Peti po redu Big Deal ponovo okuplja najbolje studente pravnih fakulteta iz regiona - Biznis i Finansije\nHome\tVestiPolitika i društvo\tPeti po redu Big Deal ponovo okuplja najbolje studente pravnih fakulteta iz regiona\nby bifadmin 19. septembra 2016.\nBig Deal projekat čiji je idejni tvorac i koordinator advokatska kancelarija JPM (Janković, Popović i Mitić) i ove godine nastavlja da okuplja najbolje studente pravnih fakulteta iz regiona, sa ciljem da studenti prava na praktičan način, uz vrsne advokate iz Srbije i zemalja u okruženju, ovladaju znanjima i veštinama kompanijskog prava. Srbiju će predstavljati timovi iz Beograda i Kragujevca koji će svoje znanje odmeriti sa studentima pravnih fakulteta iz Hrvatske, Slovenije i Makedonije.\n“Big Deal projekat je sa prošlogodišnjim podizanjem na regionalni nivo studentima pravnih fakulteta u Srbiji i bliskom okruženju postao dodatno zanimljiv prvenstveno zbog razmene iskustava i znanja, ali i zbog jednog lepog druženja tokom svih meseci trajanja projekta. Osnovni postulati na kojima je projekat zamišljen ostali su nepromenjeni, što znači da će svi studenti koji i ove godine učestvuju u Big Deal projektu imati priliku da se bolje upoznaju sa postupkom sprovođenja jedne kompleksne transakcije, fazama koje je prate, izazovima sa kojima se strane susreću u toku pripreme transakcije, a naročito tokom pregovora koji prethode zaključenju ugovora, i steknu nova, primenjiva znanja u ovoj oblasti.” izjavila je Jelena Gazivoda, stariji partner advokatske kancelarije JPM.\nTimovi fakulteta učesnika iz Srbije započeli su proces pripreme za takmičenje čije će se finale održati krajem godine. Najbolji studenti u studiji slučaja će dobiti tromesečnu praksu u advokatskoj kancelariji JPM (Janković, Popović i Mitić), sa mogućnošću daljeg zaposlenja.\nEvropska fudbalska elita: Više slave, nego novca\nInfekcije mikrobima otpornim na antibiotike ugrožavaju svetsku privredu


NGboo Art: Hlava - ruce - srdce (David Jařab, 2010)\nGodina je 1914. Pod spletom bizarnih okolnosti tokom seanse, gasi se život ekscentričnog pukovnika von Haukwitza. Prilikom identifikacije leša, njegova verenica, glumica Klara Knabelová, otkriva da nedostaju glava, ruke i srce. Nastojeći da otkrije odgovorne za grozni čin, upušta se u romantičnu vezu sa poručnikom Heinrichom Rothom, jednim od von Haukwitzevih najbližih prijatelja. U međuvremenu, vojni policajac Karel Vrana pokušava da razmrsi klupko misterije, a pristalice tajnog kulta koriste posmrtne ostatke svog duhovnog vođe u različite svrhe.\nInspiraciju za sprovođenje slobodne, neobuzdane i originalne vizije u izazovno delo, češki reditelj David Jařab pronalazi u Prvom svetskom ratu, potiskujući politička i zbivanja na frontovima u daleki n-ti plan. Suptilno iskrivljenim jezikom pripoveda na prvi pogled ezoteričnu priču o intimnim konfliktima, (ne)zavisnosti, individualizmu i revolucionarnim promenama koje dovode do kolapsa zastarelog sistema vrednosti. Glavnoj junakinji, dominantnoj Klari (graciozna Viktorie Čermáková), dodeljuje ulogu oslonca, kao i katalizatora transmutacionog procesa, koji u zanesenjačkim mislima njenog novog ljubavnika (odlični Roman Zach) poprima kosmičke razmere. Govoreći o sučeljavanju subverzivnog i tradicionalnog, istražuje arhetipske odnose i prikazuje početak kraha falocentričnog poretka. Heinrichovim rečima definiše oružani sukob i posledice istog kao "znojave, prljave, idiotske, obične i bez ikakvog značenja", šaljući jasnu poruku o besmislenosti rata.\nUpečatljivu, sinematografski moćnu nadrealističku dramu autor kroji od tkanine logike, a povezuje iglom i koncem apsurda, oslanjajući se na filmove novog talasa i demonstrirajući čudan smisao za (crni) humor. Ozbiljnost glumačke ekipe često preobražava u sredstvo za postizanje komičnog efekta, dok iza maske prošlosti skriva modernost tema kojima se bavi. Omamljujući gledaoca znalački ukomponovanim kadrovima, pretežno svedenih i prirodnih boja, radnju premešta iz raskošnih art-nuvo enterijera prelepog Praga na mirnu farmu Klarine preminule polusestre, negde u Moraviji. Ovaj prelaz ostvaruje putem slow-motion vinjete, koja duhovito dočarava žar borbe (na teritoriji Srbije), a "živim razglednicama" najavljuje odlaske u Grac, Berlin i Konstantinopolj, koje Vrana posećuje kako bi sastavio osakaćenog von Haukwitza. Kriptičnom završnicom onemogućava nam da slagalicu sastavimo do kraja, a možda zapravo pruža odgovore, ali u dobro upakovanom paketu sa šifrom...\nОбјавио Nikola Gocić у 6:43 PM


Izabranici Boška Mačužića su ostvarili prvu pobedu na prvenstvu Evrope i to protiv domaćina. Juniori Srbije su na najbolji mogući način pokazali koliko je važna borbenost, požrtvovanje i želja za trijumfom. Gubila je Srbija sa 2:0 i bila pred novim porazom, iako po igri to nije zaslužila. Sve propušteno tokom prva dva seta juniori Srbije su nadoknadili u naredna tri i zasluženo zabeležili minimalnu pobedu.\nU prvom setu se vodila izjednačenja borba, do sredine seta (16:14), kada se Češka rezultatski odvojila i na kraju dobila prvi set sa 25:20.\nSrbija je i u drugom setu igrala borbeno i pokušavala da stigne do vođstva. Česi su, kao u prvom setu, poveli sa 15:12, a potom i 19:13. Češka je rutinski stigla do konačnih 25:17 i povela sa 2:0 u setovima.\nRezultat bolje igre Srbije nego u meču protiv Poljske video se na početku trećeg seta. Povela je Srbija sa 4:1, ali je Češka izjednačila na 5:5, a Srbija zatim povela sa 11:7, pa 14:10 i 21:13, posle sjajnih servisa Stefana Feta. Srbija je treći set dobila sa 25:16 i smanjila prednost Češke na 2:1 u setovima.\nVodila je Češka sa 3:1 na startu četvrtog seta, ali je Srbija preokrenula na 4:3. Nastavila je Srbija sa dobrom i koncentrisanom igrom, što je rezultiralo vođstvom od 10:6. Srbija je povećala prednost i povela sa 12:7, a zatim tu razliku održavala do završnice, kada je povela sa 18:12, pa 22:16. Srbija je četvrti set dobila sa 25:19 i izjednačila na 2:2 u setovima.\nOdlično su juniori Srbije počeli peti, odlučujući set i poveli sa 3:0, pa 5:1 i 8:4, koliko je bilo na promeni strana. Smanjila je Češka na 8:6, da bi Kozić povisio na 9:6. Posle servis greške Čeha, smeča Mašulovića i bloka Feta bilo je 12:8 za Srbiju, a posle tajm – auta Češke, Niketić je poentirao za 13:8. Sjajan servis Bekrića i smeč Mašulovića doneli su Srbiji šest meč lopti – 14:8, a drugu je blokom realizovao Mašulović za konačnih 15:9 i pobedu Srbije od 3:2.\nIzjava Ognjena Niketića\nIzjava Alekse Kozića\nJuniori Srbije će sutra u 3. kolu A grupe, u Kurimu igrati protiv Francuske od 15.30 časova.\n2. POL 2 1 1 3:3 3\n3. FRA 2 1 1 5:5 3\n5. BEL 2 1 1 3:5 2\n6. CZE 2 0 2 4:6 2\n1. NED 1 1 0 3:1 3\n3. BLR 1 0 1 1:3 0\n4. GER 1 0 1 1:3 0


Rogatica Home Page - Platio sam reket da bi mi dali kredit jer nisam imao drugog izbora\nPlatio sam reket da bi mi dali kredit jer nisam imao drugog izbora\nKategorija: Rogatica Objavljeno: subota, 28 April 2018 20:38 Autor rogatica.com Klikova: 829\n"Platio sam reket, da bi mi dali kredit, jer nisam imao drugog izbora nego da se povinujem, da dam koliko su ljudi tražili. To sam morao, jer mi je izgorjela firma koja mi život znači. Novac sam dao čovjeku da odnese Mati Đakoviću", otkrio je Pandurević.\n"Vlast Republike Srpske najveći je rekataš nad privredom i privrednicima ovog entiteta", jedna je od brojnih optužbi koje su iznesene sinoć u dijaloškoj emisiji "Izazovi" na bijeljinjskoj BN Televiziji.\nU razgovoru o kriminalu i neuspjehu vlasti u njegovom sprječavanju, najšokantnije je bilo izlaganje poduzetnika Miladina Pandurevića, vlasnika nekadašnjeg drvno-prerađivačkog giganta "Drvolik" iz Rogatice, koji je za svoju firmu rekao da je danas "mrtvo slovo na papiru".\n"Počeo sam da trpim kritike od onih kojima sam služio. Javljale su se prijetnje i progovaranja da sam se oteo kontroli. I onda mi se 26. marta 2010., desio požar sa stravičnim razmjerama i to u trenutku kada je 50 hiljada vrata bilo spremno za isporuku poznatom kupcu", kazao je Pandurević.\nOn je precizirao da je morao platiti reket u visini od 250 hiljada maraka.\nĐaković je urednik i voditelj televizijske emisije "Telering", koju je prije nekoliko godina "preselio" sa televizije OBN na Radio-televiziju Republike Srpske.\nMediji su prije izvjesnog vremena objavili sadržaj njegovih razgovora sa Miloradom Dodikom, predsjednikom RS-a, u kojem sugovornici ispoljavaju "visok nivo intimnosti i prijateljstva".


Promocija manifestacije u Sofiji - Спортско туристички центар Димитровград\nPromocija manifestacije u Sofiji\nPočinju pripreme za manifestaciju "Dani Caribrodske Šušenice 2018"!!!\nI ove godine održaće se naša najpoznatija manifestacija "Dani Caribrodske Šušenice". Manifestacija se održava 16. i 17. novembra u sportskoj hali u SC "Park".\nPrvog dana manifestacije 16.novembra planirano je kafansko veče uz prateći muzički program, a 17.novembra počinje glavni prodajni deo od 11 časova.\nU cilju što bolje promocije manifestacije i većeg broja posetilaca iz Sofije, STC Caribrod organizuje promociju za predstavnike medijskih kuća i turističkih agencija iz Bugarske u restoranu "Stefanovič" u Sofiji u petak 12.oktobra od 13 časova.\nPromociju će voditi direktor Vasil Andrejev koji će svim prisutnim posetiocima prikazati manifestaciju, uputiti ih u program i odgovoriti na sva pitanja. Promo film i kadrovi sa prethodnih manifestacija biće prikazani.\nPromovisaće se i svi zainteresovani ugostiteljski objekti sa teritorije opštine Dimitrovgrad, koji mogu lično razgovarati sa predstavnicima agencija i predstaviti svoju ponudu.\nTakođe, prisutni će probati šušenicu, domaću rakiju i sir.\nCilj promocije je bliže upoznavanje turističkih agencija sa programom manifestacije radi izrade ekskurzija i tura za zainteresovane posetioce iz Bugraske, kao i medijska promocija na televizijskim kanalima.\nProšle godine bili smo svedoci velikog broja posetilaca iz Bugarske, ove godine uz pomoć ovakvih promocija, učešća na sajmovima i forumima očekujemo još veći broj ljudi koji će posetiti manifestaciju "Dani Caribrodske Šušenice".


Izbori u Crnoj Gori su realnost ukoliko ne bude pozivnice iz NATO-a – Energy Press\nPodgorica – Parlamentarni izbori bili bi jedino rješenje ukoliko Crna Gora ne dobije pozivnicu za članstvo u NATO i ako ne budu ispunjeni uslovi za dalji napredak u evropskim integracijama u vezi sa poglavljima 23 i 24, poručio je u intervjuu za Dan ministar unutrašnjih poslova i potpredsjednik Socijaldemokratske partije Raško Konjević.\nSmatra da bi takav razvoj događaja bio veliki neuspjeh Vlade, jer bi se pokazalo da je izgubila podršku ključnih evropskih partnera. Na pitanje kako komentariše poruku francuskog predsjsdnika Fransoa Olanda da NATO ne treba dalje da se širi, Konjević je kazao da su zaključci poslednjeg samita u Velsu afirmisali su napredak Crne Gore i do kraja 2015. godine je ostavljena mogućnost da se na ministarskom nivou donese odluka o pozivu Crnoj Gori da postane članica NATO. “Ovo je prvi put da se odluka o pozivu za članstvo može usaglasiti na ministarskom nivou, što dokazuje koliko je NATO ostao privržen ideji proširenja. NATO je potvrdio da je Crna Gora na korak od poziva ukoliko u 2015. godini nastavi sa reforma u sektoru bezbjednosti i dodatno osnaži vladavinu prava. Manje je važno da li ćemo poziv dobiti krajem ove godine odlukom ministarskog savjeta ili na samitu u prvoj polovini naredne godine. Crna Gora će u mandatu ove vlade dobijanjem poziva za članstvo u NATO realizovati svoj najvažniji cilj nakon obnove nezavisnosti. Pripadnost NATO-u dodatno će doprinijeti stabilizaciji regiona i poslati jasnu poruku zapadnim investitorima da je Crna Gora stabilna i sigurna za njihove investicije. Jasno je iskustvo drugih država koje su ušle u NATO nakon ulaska ekonomije osnažene su novim zapadnim investicijama koje su produkovale privredni rast i nova zapošljavanja. Postati dio šireg sistema bezbjednosti finalna je potvrda crnogorske nezavisnosti i teritorijalnog integriteta i suvereniteta”, poručuje Konjević.\nDodaje da se izjava predsjednika Olanda mora uzeti u kontekstu uticaja jedne od najvažnijih članica Alijanse, ali vjeruje da će i druge ključne članice zajedno sa Francuskom ostati pri politici proširenja potvrđenoj na poslednjem samitu u Velsu. “Nakon izjave Olanda zajedno smo čuli poruke iz NATO-a i zvaničnih predstavnika drugih ključnih članica da se ta izjava nije odnosila na Crnu Goru. Tokom nedavno održane minhenske bezbjednosne konferencije čuli smo jasnu podršku Crnoj Gori za članstvo u NATO od potpredsjednika Bajdena, kao i izjavu državnog sekretara Kerija. Podrška sa ovih značajnih adresa ujedno je i obaveza da nastavimo sa realizacijom dogovorenih obaveza u reformama kako bismo dostigli standarde za članstvo”, smatra Konjević.\nOn je odgovorio i na pitanje kako će novonastale okolnosti uticati na stabilnost vladajuće koalicije, imajući u vidu raniji stav lidera SDP-a Ranka Krivokapića da su sa DPS-om zbog evroatlantskih integracija te koliko je realna opcija da dođe do novih izbora. “Krivokapić nije rekao da smo sa DPS-om samo zbog NATO-a. On je rekao da je članstvo u NATO ključni razlog za saradnju sa DPS-om. Pored tog ključnog razloga važan je i onaj oko zajedničkog opredjeljenja da nastavimo da radimo na reformama na putu EU integracija. Rad Vlade će biti posvećen ostvarivanju privremenih mjerila u poglavljima 23 i 24, kao i ispunjavanju obaveza za dobijanje poziva za članstvo u NATO. Ukoliko postignemo rezultate koji će obezbijediti nastavak EU integracija i dobijemo pozivnice za članstvo u NATO Vlada je ostvarila dva velika cilja i to bi bio veliki uspjeh. Ako ti rezultati izostanu to bi bio veliki neuspjeh Vlade, značio bi da je Vlada izgubila podršku ključnih evropskih partnera i izbori bi bili jedino rješenje”, kazao je Konjević.\nVukadinovic je istakao da Rusiji ne odgovara prosirenje Alijanse i da ih ta poruka veoma veseli. “Medjutim, pitanje je koliko u svemu tome ima udjela i unutrasnja politika Francuske, jer iz ove izjave nije jasno da li je to decidni stav Francuske ili je to samo izjava Olanda izvucena iz konteksta”, kazao je Vukadinovic. On je ocijenio da to dokazuje da je Crna Gora sada na liniji velikih globalnih politickih igara i da mora balansirati izmedjđu dvije vatre. Vukadinovic je istakao da se sada vodi jedna suptilna borba između stava SAD da se na ukrajinsku krizu mora odgovoriti prosirenjem i stava Evrope da sa Rusijom treba postici kompromis, a ne dodatno otezavati odnose. “Poznat je americki stav da su Crna Gora, Srbija, Kosovo, Makedonija, Moldavija, Ukrajina i Gruzija na prvoj crti odbrane od Rusije. Medjutim, Francuska ima meksi stav kao sto ga ima i Evropa”, smatra Vukadinovic. Prema njegovim rijecima, to su dva razlicita pristupa rjesavanju krize, SAD hoce da odgovore silom ili prosirenjem NATO-a, Evropa zeli da razgovara. “Da li ce Crna Gora biti pozvana u NATO krajem godine, zavisi od toga da li cete ispuniti sve zadatke, ali isto tako zavisi i od raspolozenja clanica prema prosirenju”, rekao je Vukadinovic.


Tramp: Nisam vršio pritisak na Zelenskog da pokrene istragu o Bajdenu\nVolodimir Zelenski i Donald Tramp u Njujorku, 25. septembra\nPredsednik SAD Donald Tramp izjavio je danas u Njujorku da nije vršio pritisak na predsednika Ukrajine da pokrene istragu o njegovom mogućem rivalu na predstojećim američkim predsedničkim izborima, demokrati Džozefu Bajdenu.\nTramp je to izjavio na sastanku sa ukrajinskim predsednikom Volodimirom Zelenskim na marginama 74. godišnjeg zasedanja Generalne skupštine UN, navodi Asošiejted pres, dan pošto je Predstavnički dom pokrenuo postupak za opoziv predsednika SAD.\nNa osnovu saznanja da je Tramp u telefonskom razgovoru 25. jula tražio od Zelenskog da otvori istragu protiv Bajdena i njegovog sina Hantera, pokrenuta je formalna istraga o opozivu predsednika SAD, uz tvrdnju da je zloupotrebio ovlašćenja tražeći pomoć strane vlade kako bi došao do prljavštine o političkom suparniku i time povećao svoje šanse na izborima u novembru 2020.\nUpitan o tom telefonskom razgovoru s Trampom, Zelenski je danas kazao da je to bio "dobar i normalan razgovor" tokom kojeg je s američkim predsednikom razmotrio "mnoge stvari".\n"Niko nije vršio pritisak na mene", dodao je Zelenski.\nBela kuća je ranije danas objavila sažetak transkripta telefonskog razgovora od 25. jula, iz kojeg se vidi da je predsednik SAD više puta tražio od Zelenskog da sarađuje sa američkim ministrom pravde Vilijamom Barom i Trampovim advokatom Rudijem Đulijanijem u cilju istrage protiv Bajdena, potpredsednika SAD od 2009. do 2017. godine, u vreme administracije Baraka Obame.\nDvojica predsednika složila su se u oceni da Evropa mnogo manje pomaže Ukrajini nego SAD.


Vrhovac: Zadržati likvidnost privrede osnovni cilj IRB-a u pandemiji | Banjaluka.net\nInvesticiono-razvojna banka /IRB/ Republike Srpske u deset mjeseci ove godine u istočni dio Srpske plasirala je 24,6 miliona КM, izjavio je Srni direktor IRB-a Dražen Vrhovac.\nVrhovac je pojasnio da se 24,4 miliona КM odnosi na kredite, a 200.000 КM na plasmane putem hartija od vrijednosti emitenta sa ovog područja.\n“Osim kreditnih plasmana i finansiranja projekata putem emisija hartija od vrijednosti kvalifikovanim aplikantima sa ovog područja, za finansiranje lokalnih razvojnih projekata, dostupna su i bespovratna sredstva putem Finansijskog mehanizma za finansiranje projekata integrisanog i održivog lokalnog razvoja”, istakao je Vrhovac.\nOn je rekao da je tokom ove godine odobreno šest projekata ukupne vrijednosti 506.000 КM bespovratnih sredstava, te naglasio da je ostvarene rezultate u dosadašnjem toku godine u najznačajnijem dijelu oblikovala novonastala epidemiološka situacija izazvana virusom korona.\n“I u takvim okolnostima, a s ciljem prilagođavanja finansijske podrške stanovništvu i domaćoj privredi, IRB Republike Srpske uvela je niz olakšica”, kaže Vrhovac.\nOn je podsjetio da je IRB, neposredno pred krizu koju je izazvala pandemija, smanjila izlazne kamatne stope za sve kreditne linije privredi Republike Srpske na 0,5 odsto, s ciljem da kreditna sredstva postanu što dostupnija i jeftinija.\nOsim toga, kaže Vrhovac, s ciljem povećanja konkurentnosti privrede, IRB je uveo kreditnu liniju za novu opremu i tehnologije, gdje je maksimalna izlazna kamatna stopa tri odsto.\n“Nakon izbijanja pandemije, osnovni cilje bio je zadržati likvidnost privrede, te je stoga uveden moratorijum na otplatu zajmova i kredita plasiranih preko finasijskih posrednika za sva pravna i fizička lica”, naglasio je Vrhovac.\nPrema njegovim riječima, do sada su moratorijum i grejs period odobreni za 213 pravnih lica, te 187 fizičkih lica.\n“Sve te mjere namijenjene boljoj likvidnosti privrede i jeftinijim kreditnim sredstvima utiču na poslovanje IRB-a. Projekcije koje su rađene pokazuju da će prilivi po osnovu odobrenja moratorijuma i grejs perioda za ovu godinu biti umanjeni za oko 17 miliona КM, a po osnovu sniženja kamatnih stopa dodatnih 30 miliona”, naveo je Vrhovac.\nOn je rekao da je u ovom trenutku primarni cilj IRB-a Republike Srpske održati likvidnost privrede, te dodao da su neke aktivnosti morale biti otkazane zbog epidemiloške situacije.\n“Tako je nažalost odložena investiciona konferencija planirana za kraj ove godine, kao i obilazak opština i promotivne aktivnosti u istočnom djelu Republike Srpske”, rekao je Vrhovac.\nDirektor IRB-a je istakao da će i pored toga, Banka pojačati svoje prisustvo na istoku Republike Srpske, kao i dostupnost usluga za građane i privredu, otvaranjem svoje kancelarije u Trebinju početkom naredne godine.\nOn je naglasio da ravnomjeran regionalni razvoj predstavlja jedan od prioritetnih ciljeva u radu IRB-a, što potvrđuju i ostvareni rezultati u prethodnom periodu, gdje se vidi da je Banka snažno prisutna i na istoku Republike Srpske.\nVrhovac je podsjetio da je od početka rada IRB-a u istočni dio Srpske plasirano više od 510 miliona КM – putem kredita 440,5 miliona КM, plasmanom u hartije od vrijednosti 68,4 miliona КM, te na bespovratnoj osnovi putem Finansijskog mehanizma za finansiranje projekata integrisanog i održivog lokalnog razvoja 1,6 miliona КM.\nPrema njegovim riječima, IRB je odobrila skoro 2000 stambenih kredita, u šta je plasirano više od 102 miliona КM i time omogućila građanima da riješe stambeni problem.\n“Ovi rezultati ostvareni su zahvaljujući kontinuiranom praćenju razvojnih i društvenih potreba ovog područja. U svakom slučaju, ovakav proaktivni odnos prema potrebama i zahtjevima privrede i stanovništva biće nastavljen i u narednom periodu”, istakao je Vrhovac.


Rjabkov: Pretnja SAD da upotrebi silu prema Siriji ucena\nPretnje Vašingtona da će upotrebiti silu protiv Sirije su deo ucenjivačke politike, izjavio je danas zamenik ruskog ministra inostranih poslova Sergej Rjabkov.\nZamenik ruskog ministra spoljnih poslova Sergej Rjabkov optužio je sirijske pobunjenike da pripremaju hemijski napad, za koji Moskva tvrdi da će biti iskorišćen kako bi se opravdao napad Zapada...\n"Rusija je zatražila da se održi hitan sastanak Saveta bezbednosti Ujedinjenih nacija zbog situacije u sirijskom Idlibu", izjavio je zamenik ministra inostranih poslova Rusije Sergej Rjabkov.\nRecipročan odgovor Rusije na nove sankcije SAD\nMoskva će odgovoriti recipročnim merama na nove sankcije Vašingtona ruskim kompanijama i pojedincima, najavio je danas zamenik ministra spoljnih poslova Rusije Sergej Rjabkov.\n"Rok za produženje Sporazuma o smanjenju strateškog naoružanja (START) ističe, a Vašington još uvek nije odgovorio na predloge Rusije da se on produži", izjavio je danas u intervjuu zamenik...\nRusija priprema nove sankcije SAD\nMoskva razmatra udvajanje uzvratnih mera za proširenje sankcija SAD prema fizičkim i pravnim licima iz Rusije, rekao je zamenik šefa ruske diplomatije Sergej Rjabkov.\n"Malerova istraga primer antiruske histerije, samo škodi odnosima Rusije i SAD"\nZamenik ruskog ministra spoljnih poslova Sergej Rjabkov okarakterisao je danas američku istragu o mogućem dosluhu između kampanje Donalda Trampa i Rusije kao "antirusku histeriju" koja, kako je...\nRusija upozorava SAD: Ne budite nepromišljeni\n"Rusija poziva SAD da se uzdrže od nepromišljenih koraka iz nuklearnog sporazuma sa Iranom, usmerenim na njegovo ukidanje", rekao je u intervjuu RBK zamenik šefa diplomatije Rusije Sergej Rjabkov.\nRusija će nastaviti da koristi pravo veta u UN kako bi zaštitila međunarodni poredak koji regularno krše države Zapad, rekao je zamenik ministra inostranih poslova Rusije Sergej Rjabkov u...


Opština Kovačica i Fond za Evropske poslove - Projekat Upravljanje regionalnim razvojem kroz EU fondove - ePancevo\nOpština Kovačica, u saradnji sa Fondom za Evropske poslove Autonomne pokrajine Vojvodine, tokom marta meseca ući će u realizaciju projekta Upravljanje regionalnim razvojem kroz EU fondove, i to kroz edukaciju zaposlenih u jedinicama lokalne samouprave.\nProgram rada Fonda Evropski poslovi AP Vojvodine za 2021 godinu predviđena je relizacija specijalističkog programa Upravljanje regionalnim razvojem kroz EU fondove. Obuhvaćeno je tri modula i usmereni su ka javnim nabavkama, upravljačkoj odgovornosti i razvoju kapaciteta za pristupanje EU izvorima finansiranja.\nFokus je na praktičnoj upotrebi znanja u svakodnevnom radu, saradnju među jedinicama lokalne samouprave i pokrajinskih isntitucijama vođen osnovnim princpima regionalne politike Evropske unije: kofinansiranje, koncentracija i dugoročno planiranje i programirnja partnerstva.\nProjekat će se sprovoditi uz podršku Skupštine AP Vojvodine, Pokrajinske vlade i Pokrajinskog sekretarijata za regionalni razvoj, međuregionalnu saradnju i lokalnusamoupravu.\nProjekat se sprovodi u programskom periodu Evropske unije (2021-2027) i podrazumeva formulisanje regionalnih prioriteta, razvojne projektne predloge i ravnomeran razvoj AP Vojvodine i jedinica lokalne samouprave, što za rezultat ima pospešivanje standarda građana.\nPlanirano je da se projekat završi u julu 2021. godine, a cilj konkretnog programa je planski doprinos boljem korišćenju lokalnih kapaciteta za apsorbciju sredstava iz EU fondova kako bi se ubrzao regionalni razvoj.


Biometrijski pasoši tek posle leta\nNajave pojedinih političara da će izrada biometrijskih pasoša početi u aprilu i da će građani Srbije nove putne isprave dobiti pre leta nisu se obistinile, što je bio razlog za nove optužbe na srpskoj političkoj sceni. Glavnog krivca za kašnjenje potpredsednik Vlade Božidar Đelić vidi u guverneru Narodne banke Srbije Radovanu Jelašiću, dok iz Zavoda za izradu novčanica poručuju da su takva očekivanja bila nerealna. Koliko će se kašnjenje u izradi pasoša odraziti na planirani ulazak Srbije na belu šengensku listu?\nIako je prvobitno bilo najavljeno da će izdavanje novih biometrijskih pasoša za državljane Srbije početi tokom aprila, to se nije dogodilo i prema našim saznanjima sigurno neće početi pre jula, a možda i septembra. Za kašnjenje u procesu izdavanja putnih isprava potpredsednik Vlade Božidar Đelić optužuje guvernera Narodne banke Srbije Radovana Jelašića. Od trojnog sastanka sa predstavnicima Ministarstva unutrašnjih poslova i Zavoda za izradu novčanica, Đelić očekuje precizne informacije o tome kada će građani dobiti nove pasoše, i dalje verujući da će to biti najkasnije za desetak dana, odnosno pre sezone godišnjih odmora:\n"Sve ovo je dovoljno dugo trajalo i vreme da svako preuzme svoj deo odgovornosti i ukoliko veoma brzo ne dođe do izdavanja, mislim da će to morati da proizvede određene posledice. Za mene, početak jula je pravi momenat da taj proces počne i veoma je važno da naši građani pre njihovih godišnjih odmora dobiju novi pasoš."\nIzdavanje novih biometrijskih pasoša, međutim, nije moguće pre polovine jula, i to pod idealnim okolnostima. Mnogo realniji rok je septembar mesec.\nDirektor Zavoda za izradu novčanica Ljubiša Vuletić tvrdi da je zavod tek 17. januara ove godine dobio konačnu specifikaciju izgleda pasoša, kao i da je minimalan rok za izradu takvog dokumenta devet meseci, tako da su očekivanja političara u ovom trenutku nerealna:\n"Još uvek nismo dobili sve neophodne repromaterijale da bismo započeli masovnu proizvodnju. Nedostaju nam polikarbonati, koji treba da se naprave u inostranstvu kako bismo prevazišli nedostatak celokupne opreme ovde."\nDo zastoja u ovom procesu došlo je u februaru i martu, pri nabavci materijala iz zemalja Zapadne Evrope i Amerike, čemu je doprinela nestabilna politička situacija i paljenje stranih ambasada u Beogradu, nakon proglašenja nezavisnosti Kosova i Metohije. Ljubiša Vuletić:\n"Pošto su izgubljena tri meseca zbog demonstracija, zbog problema sa finansiranjem itd., pomerite ovaj rok, 20. maj, tri meseca dalje. Kada smo to rekli našim političarima, da će pasoše dobiti na jesen, rečeno nam je da je to neprihvatljivo i da pasoši moraju biti gotovi 20. aprila."\nI Vladimir Petronijević iz nevladine organizacije Grupa 484 veruje da je realno da Srbija počne sa izdavanjem novih pasoša tek u septembru. Izdavanje novih biometrijskih pasoša je, inače, jedan od glavnih uslova za dolazak Srbije na belu šengensku listu, što bi se, takođe, prema najavama političara moglo dogoditi krajem ove ili početkom sledeće godine. Osvrćući se na najnovije nesporazume i međusobna optuživanja u vrhu vlasti, Vladimir Petronijević kaže:\n"Da li je tu zapravo reč o nekoj vrsti opstrukcije ili nedovoljne angažovanosti, to ne mogu reći, ali znam da je za to potrebno vreme. Još kod usvajanja Zakona o putnim ispravama smo ukazivali predstavnicima vlasti da je nerealan rok da sve putne isprave budu zamenjene do kraja godine, čak i ako se u aprilu sve stavi u funkciju i bude u najboljem redu. Govorilo se o julu, a neko pominje čak i septembar. Dakle, ulazimo u problem jer je zakonom određeno da putne isprave moraju biti zamenjene do kraja godine, a to očigledno neće biti moguće."


101 ideja za lepši grad - Vlasotince InfoDesk\nUrediti kej, zasaditi više cveća i drveća, renovirati hotel Novi Zemun, postaviti više kanti za smeće, klupa u parku, napraviti još jedno igralište, azi za pse i fontane – ovako izgleda lista ideja za lepši grad koja je nastala kao rezultat ankete „101 ideja za lepši grad“, koju su organizovali članovi Udruženja Vlasinska vila u Vlasotincu sa obrazovnim institucijama u gradu. Oni su danas bili gosti predsednika vlasotinačke opštine Zorana Tododrovića kome su prezentovali rezultate ankete organizovane tokom maja.\n– Kutije za anketne listiće postavili smo u svim školama i na par mesta u gradu, a interesovanje za učešće u akciji ispoljili su i mladi i stariji sugrađani – rekla je predsednik udruženja Tatjana Ilić.\n– Uređenje keja je u sklopu uređenja prostora pored Vlasine namenjenog sportskim aktivnostima, hotel Zemun nije samo u našoj nadležnosti, kante za smeće stalno lome nesavesni građani koliko god da ih postavljamo, ali ćemo pojačanim video nadzorom u gradu, koji planiramo da postavimo, nadam se sprečiti takve pojave. Izgradnja prihvatilišta za pse je pri kraju,a donatori su izrazili želju da učestvuju u izgradnji novog dečjeg igrališta – objasnio je Todorović.


VUČIĆ ŠOKIRAO SRBIJU: Sklonili su Haradinaja da bi ubrzali ka "velikoj Albaninji"! | Vestinet.rs\nPočetna TEMA DANA\tVUČIĆ ŠOKIRAO SRBIJU: Sklonili su Haradinaja da bi ubrzali ka „velikoj Albaniji“!\nPredsednik Srbije Aleksandar Vučić izjavio je danas da poslije ostavke Ramuša Haradinaja suštinski i de fakto politička situacija u Pršitini i Tirani stremiće daljem približavanju i ujedinjavanju i nastavku tragične priče po sve nas o „velikoj Albaniji“.\nVučić je u obraćanju javnosti pozvao da Srbija reaguje smireno i odmereno iako će, kako je upozorio , položaj Srba na KIM biti još teži nego do danas.\n„Srbija će posvetiti još veću pažnju opstanku, životu i bezbednosti srpskog naroda na KIM, naš narod može da računa na Srbiju“, poručio je Vučić.\nOn je istakao da Srbija smatra da je nastavak dijaloga najvažniji za očuvanje mira i stabilnosti, i to je činjenica i suština svega.\n„Plašimo se da politički razvoj događaja ide u smeru daljeg odlaganja dijaloga između Beograda i Prištine“, rekao je Vučić.\nOn je ocenio da je ostavka Haradinaja politički trik, da bi on dobio još veću popularnost i pregazio političke protivnike što će dovesti do još većeg ekstremizma, da on postane junak koji se bori za Kosovo, a da su svi drugi nedostojni velikog vođe.\nVučić je ukazao da međunarodna zajednica ćuti o svemu tome, dok se, kako je kazao, plejada albanskih lidera iz Albanije izređala govoreći o Haradinaju kao o velikom junaku.\nEvo ko će sve dobiti šut kartu iz SNS-a i to pre izbora… SPREMA SE VELIKA ČISTKA!\nDODIK: Haradinajeva ostavka ništa dobro neće doneti Srbiji!


Partizan do Berlina pozajmljenim novcem - Sportske.net\nPartizan do Berlina pozajmljenim novcem\nVaterpolo klub Partizan obezbedio je sredstva neophodna da igrači i stručni štab otputuju na gostovanje Špandauu ali je pred polazak u Berlin poručeno da pozajmica neće rešiti probleme i da bi država trebalo da se pozabavi problemima kluba sa "Banjice".\nDirektor vaterpolo kluba Partizana Mirko Bradajić rekao je danas da je klub obezbedio novac i da će ekipa putovati u Berlin na utakmicu sa Špandauom u Ligi šampiona.\nPartizan je treći na tabeli Grupe "B" sa devet bodova, a ispred su Radnički iz Kragujevca sa 15 i Oradea sa 12 bodova. Špandau je četvrti sa četiri boda. Po tri ekipe iz Grupe "A" i "B" će se plasirati na završni turnir u Barseloni.\n"Mislim da smo tehnički i taktički spremniji od Špandaua i mi u Berlin putujemo sa velikim optimizmom. Psihološki neće biti lako", rekao je Vujasinović i dodao da raspored ide na ruku njegovoj ekipi i da klub može nešto i da zaradi.


NOĆ U BEOGRADU:Tri udesa, dve osobe teže povređene\n23. 01. 2022. u 07:40\nU 19.46 nesreća u Vlajkovićevoj ulici u centru Beograda, jedna žena je teškopovređena i sa politraumama prevežena u Urgentni centar na reanimaciju.\nPosle ponoći, u 01.13 na Zrenjaniskom putu, kod skretanja za Kotež, teško je povređen 31. godišnji muskarac koji je sa politraumatskim povredama prevežena u Urgentni centar na reanimaciju.\nU Mirijevo se dogodila saobraćajna nezgoda u kojoj je jedna osoba lakše povređena i sanirana je na licu mesta.\nPrema rečima dežurnog lekara, noć u Beogradu je protekla uz veći broj intervencija zbog kovid pacijenata i uz veliki broj poziva hroničnih pacijenata .\nDežuralo je 20 ekipa koje su obavile ukupno 104 intervencije, od kojih je devet bilo na javnim mestima.\nKao i svake noći bilo je nekoliko intervencija na javnom mestu zbog intoksikacije alkoholom, a sve takve slučajeve ekipe Hitne pomoći prevozile su do odeljenja toksikologije VMA.\nPrema rečima dežurnog doktora, protekle noći je bilo 29 interkliničkih transporta kovid pacijenata u kovid bolnice u Batajnici, na Bežanijskoj kosi i u Mladenovac, a devez novozaraženih korona virusom prebačeno je na Infektivnu kliniku KCS.\nKao i svakog dana u velikom broju su se javljali hronični pacijenti, najviše astmatičari, kardiovaskularni pacijenti, osobe sa psihijatrijskim poremećajima i hipertenzičari, ali primetno veći broj građana se javljao zbog povišene temperature i simptoma prehlade ili gripa, rečeno je Tanjugu iz službe Hitne pomoći.\nHitna pomoć saobraćajna nesreća noć u Beogradu


AKTUELNO / Rusija / Vesti online\nRusija reagovala na američki razarač u Crnom moru\nČlan Saveta Federacije Rusije Aleksej Puškov smatra da uplovljavanje američkog razarača "Donald Kuk" u Crno more nema nikakve veze sa osiguranjem bezbednosti SAD.\nVestionline,b92.net 1 komentar\nRuska Crnomorska flota prati kretanje američkog razarača "USS Donald Kuk" opremljenog navođenim raketama, koji je ušao u Crno more.\nZašto je Severni pol "odabrao" Rusiju i da li je u sve umešan projekat HAARP\nZemljino magnetno polje ubrzano se menja, pa se Severni pol sve više i sve brže udaljava od Kanade i pomiče Sibiru. Zbog toga će svetski magnetni model umesto 2020. godine, kako je planirano,...\nTramp sprema novu "bombu"?\nAmerički razarač uplovio u Crno more\nSnage Crnomorske flote Rusije počele su da prate američki razarač "Donald Kuk" odmah nakon što je uplovio u akvatoriju Crnog mora, saopštio je u subotu Nacionalni centar odbrambene uprave Ruske...\nMoskva: Ukrajina krišom kupuje ruske proizvode


U SZS za Kosovo neki za, a neki protiv učešća na izborima\nSavez za Srbuju za Kosovo i Metohiju još nije definitivno odlučio hoće li učestvovati na prevremenim parlamentarnim izborima na Kosovu. Među članicama ovog saveza postoje različita mišljenja, od kojih su neka za to da se izađe na izbore, do onih koji veruju da ne postoje demokratski uslovi za to, kaže za RTV Kim Nenad Radosavljević, koordinator ovog Saveza i predsednik Narodne pravde.\nPredstavnici SZS na Gazimestanu (Foto Kim)\nNarodna pravda, kaže Radosavljević, definitivno neće učestvovati na izborima jer je, smatra on, Srpska lista toliko isfavorizovana da nema smisla uošte učeštvovati.\n„Što se tiče SZS za Kosovo i Metohiju još uvek se nismo sastali kako bi doneli definitivnu odluku i preporuku unutrašnjim članicama, ali ćemo to učiniti. Ta različitost u mišljenju je vrlo korisna i dobra za nekakav budući rad i delovanje u smislu borbe za opstanak našeg naroda i njegovo osnaživanje“.\nNa pitanje zašto kao glavni kritičari Srpske liste ne žele sada da iskoriste priliku i pokažu svoju snagu na predstojećim izborima, Radosavljević kaže: „Potpuno je izlišno ulaziti u izbornu trku kada su neravnoparvni uslovi i nema nikakvog smisla, pogotovu što se ubrzano odvijaju stvari, i ove jeseni i na početku sledeće godine će biti dovedene do kraja“.\nRadosavljević očekuje da će i tokom narednih izbora biti nefer borba, te da će biti ucena, pretnji i podmićivanja naroda da podrži samo jednu političku opciju.\n„U takvim uslovima zaista nema nikakvog smisla boriti se. Doći će bolja vremena, moramo raditi na tome da ta vremena dođu ali u ovom izbornom ciklusu sada nema smisla učestvovati“\nRadosavljević veruje da će se iskompromitovati ideja slobodnih izbora na Kosovu i učešće u institucijama.\n29.05.2020 Sahrana profesora Lazića u ponedeljak u Beogradu (1449)\n29.05.2020 Izmenjeno pravilo za pomoć od 100 evra (195)


Inovacijom do 5 miliona dinara - Zrenjaninski\nZRENJANIN – Na Visokoj tehničkoj školi strukovnih studija u Zrenjaninu danas je promovisano takmičenje za najbolju tehnološku inovaciju u Srbiji u 2015. godini.\nCilj ovog nadmetanja je promovisanje inovacionog kapaciteta i preduzetničke klime u Srbiji, kao i pružanje pomoći potencijalnim i postojećim “high-tech” preduzetnicima koji su spremni i sposobni da sopstvene ideje i invencije iznesu na tržište. Učešće na takmičenju, osim mogućnosti dobijanja novčanih nagrada, svim takmičarima obezbeđuje i stručnu pomoć u vidu besplatne edukacije kroz treninge i konsalting, kao i medijsku promociju, kako tokom, tako i nakon takmičenja.\nTakmičenje će se ove godine odvijati u kategoriji “Realizovane inovacije”. Rok za podnošenje prijava je 20. april do 20 časova. Nakon prijave, sve timove, odnosno njihove inovacije, očekuje nekoliko eliminatornih recenzentskih krugova, a zatim i višemesečna obuka, u periodu april – novembar. Obuka se realizuje kroz četiri dvodnevna i jedan jednodnevni treninga. Na kraju godine, održava se finale, uz direktan prenos iz studija RTS-a.\nKao i do sada, pravo učešća imaju samo ekipe, i to sa najmanje tri člana. Timovi mogu da budu sastavljeni od nezavisnih pojedinaca, a mogu da predstavljaju i neko postojeće inovativno preduzeće. Na takmičenju mogu učestvovati svi stanovnici Srbije, nezavisno od starosne, polne ili obrazovne strukture. Inovacije mogu obuhvatati različite kategorije – od inovativnih rešenja za plasman jednostavnih proizvoda, koji se već vekovima prave na ovim prostorima, pa do visokih tehnologija.\nPočetni nagradni fond iznosi 5.000.000 dinara, i on se deli među nagrađenim timovima. Prijavljivanje takmičara se obavlja kao i prethodnih godina, putem interneta, na zvaničnom portalu Najbolja Tehnološka Inovacija.\nZainteresovani studenti, koji žele da se uključe u rad nekog od timova na takmičenju, mogu da dostave kratak CV na office@inovacija.org Ovi CV će biti stavljeni na uvid takmičarima koji će moći da u svoj tim pozovu nekog od studenata.\nInače, u proteklih deset godina osnovano je 75 visokotehnoloških kompanija utemeljenih na idejama učesnika takmičenja, a kroz 314 treninga obučeno je 6.539 istraživača, visokotehnoloških kompanija, studenata i inovatora.\nOrganizatori takmičenja su Ministarstvo prosvete, nauke i tehnološkog razvoja, Fakultet tehničkih nauka u Novom Sadu, Privredna komora Srbije i Zavoda za zaštitu intelektualne svojine Republike Srbije.\nTagoviInovacija Ministarstvo prosvete nauke i tehnološkog razvoja Portal "Zrenjaninski" RTS Visoka tehnička škola Zrenjanin\nDar SBB-a Gerontološkom klubu


Čelnici EU nakon nepostizanja dogovora zakazali novi samit za 30. juni - Akta.ba\n21.06.2019. 10:38 / Izvor: Fena\nČelnici Evropske unije u četvrtak nisu uspjeli da prevaziđu razlike oko imenovanja za vodeće pozicije u Uniji. Novi samit najavljen je za deset dana, u jeku pritisaka da izbjegnu institucionalnu blokadu u ključnim vremenima za EU.\nNakon izbora za Evropski parlament u prošlom mjesecu, vodeće političke grupe u parlamentu predložile su svoje kandidate za vodeće pozicije u EU, među kojima i za predsjednika Evropske komisije koji će se baviti urgentinim pitanjima, kao što su Brexit, pregovori o budžetu EU i klimatskim promjenama.\nPredsjednik Evropskog vijeća Donald Tusk bio je zadužen za konsultacije s čelnicima EU i s parlamentom o potencijalnim kandidatima. Uspješan kandidat treba osigurati podršku svih strana.\n"Ne postoji većinska podrška nijednom kandidatu", izjavio je sinoć Tusk, govoreći o rezultatima samita. Najavio je da će se ponovo okupiti 30. juna.\nEvropska narodna stranka (EPP) desnog centra tvrdi da je njen glavni kandidat, evropski poslanik Manfred Weber, bio najsolidniji izbor za predsjednika Komisije nakon pobjede te političke grupacije na evropskim izborima. EPP je, ipak, izgubila nekoliko parlamentarnih mjesta, što joj je otežalo da pridobije većinu za svog kandidata.\nWeberovi glavni rivali su potpredsjednik komisije Frans Timmermans iz bloka Socijalista, i povjerenica za konkurentnost Margrethe Vestager iz libralnog bloka. Oboje su potvrdili da ostaju u utrci za predsjednika EK-a.\nNjemačka kancelarka Angela Merkel, iz reda konzervativaca, izrazila je zabrinutost Weberovom nesposobnošću da do sada osigura većinu.\nOdlazeći predsjednik komisije Jean-Claude Juncker izjavio je da proces izbora glavnog kandidata "još nije dovršen".\nFrancuski predsjednik Emmaanuel Macron, koji se dugo vremena protivi Weberu i sistemu izbora glavnog kandidata, tvrdi kako je sada došlo vrijeme da se predlože nova imena.\nNekoliko kandidata nije ispunilo očekivanja na jučerašnjem samitu. Merkel je kazala da odgoda za "još nekoliko dana" ne predstavlja problem sve dok se to pitanje rješava prije konstitutivne sjednice novog saziva parlamenta 2. jula.\nČelnici EU moraju imenovati kandidata za predsjednika Komisije, koji bi potom trebao dobiti podršku većine u parlamentu.\nČelništvo nad komisijom dio je složenog procesa, koji uključuje imenovanje novog šefa evropske diplomatije, Evropske centralne banke i Tuskovog nasljednika na čelu Evropskog vijeća, koje zastupa sve države članice EU, prenosi dpa.


Grdonačelnik Leskovca prisustvovao 18. sednici NALED-a - Dnevnik Juga\nPočetna / DRUŠTVO / Grdonačelnik Leskovca prisustvovao 18. sednici NALED-a\nIna Dendić 16/03/2019\tDRUŠTVO, EKONOMIJA, Leskovac Ostavi komentar\nJuče je održana 18. sednica Upravnog odbora NALED-a kojoj je prisustvovao i gradonačelnik Leskovca i član Upravnog odbora NALED-a, dr Goran Cvetanović.\nNa sastanku se govorilo o godišnjem finansijkom izveštaju za 2018. godinu, zatim o planiranju godišnje Skupštine NALED-a i o događajima koji će uslediti u toku godinu.\nPodsetimo, pre godinu dana NALED je 9. sednicu Upravnog odbora održao u Leskovcu. Gradonačelnik Leskovca dr Goran Cvetanović, član Upravnog odbora ove organizacije, predsedavao je sednicom, na kojoj su pored izvršne direktorke NALED-a, Violete Jovanović, prisustvovali Dragana Čukić, Stanka Pejanović, Vladimir Novaković i Vojislav Genić.\nPrethodni Raskrsnica ulica Nikole Skobaljića i Mlinske dobiće lepši izgled zahvaljujući saradnji grada i Garden centra\nSledeći „Todorova subota“ obeležena tradicionalnom izložbom konja u Dobrotinu


Oland: Rasfomiraćemo kampove - Svet - Dnevni list Danas\nPočetna » Svet » Oland: Rasfomiraćemo kampove\nFrancuski predsednik obećao borbu protiv ilegalne migracije\nOland: Rasfomiraćemo kampove\n*Orban za formiranje "gigantskog izbegličkog grada" u Libiji\nPredsednik Francuske Fransoa Oland obećao je da će se boriti protiv ilegalne migracije i najavio raspuštanje migrantskog kampa u blizini Kalea.\n0Piše: S. D. 26. septembra 2016. 11.24\n„Neće biti kampova u Francuskoj“, izjavio je Oland, koji će danas posetiti kamp kod Kalea, gde živi između 7.000 i 10.000 migranata.On je istakao da će širom zemlje biti organizovani prijemni centri za one koji traže azil.\nOland tokom svog mandata uglavnom nije pričao o migraciji, ali je bio prinuđen da promeni stav nakon što su o istoj temi govorili njegovi protivkandidati na narednim izborima, Nikola Sarkozi i Marin le Pen, koji u vreme migrantske krize igraju na karte bezbednosti, patriotizma i zaštite nacionalnih interesa. Francuski predsednik je obećao da će ljudi koji traže azil biti dočekani na human i dostojanstven način, dok će oni kojima taj zahtev ne bude uvažen morati da napuste zemlju. Oland je takođe podsetio da će Francuska primiti 80.000 tražilaca azila.\nNa samitu o izbegličkoj krizi održanom u subotu u Beču mađarski premijer Viktor Orban ocenio je da EU treba da postigne dogovor sa Egiptom nalik sporazumu koji je već postignut sa Turskom, naglasivši da u slučaju da sporazum između EU i Turske ne bude uspešan treba „uspostaviti fizičku barijeru“ kako bi se osujetio priliv migranata. On je predložio i formiranje „gigantskog izbegličkog grada“ na obalama Libije, u koji bi bili vraćani ilegalni migranti iz Evrope.\nNemačka kancelarka Angela Merkel je u Beču konstatovala da je nužno da Evropa postigne dogovore sa trećim zemljama o vraćanju migranata koji ne ispunjavaju uslove za dobijanje azila. Ona je najavila da će biti data pomoć Grčkoj i Italiji koje su suočene sa najvećim izbegličkim talasom.\n„Cilj treba da nam bude potpuno zaustavljanje ilegalne migracije. Nemačka je spremna da na mesečnom nivou prihvati nekoliko stotina izbeglica iz Grčke i Italije koje imaju šanse da dugoročno ostanu u Evropi… Tim ljudima je potrebno obezbediti perspektivu… Neophodno je da postignemo dogovore sa trećim zemljama, na prvom mestu sa onima iz Afrike, ali i sa Pakistanom i Avganistanom, tako da postane jasno da oni koji nemaju prava da ostanu u Evropi mogu da se vrate u matične države“, smatra Merkel.\nAustrijski kancelar Kristijan Kern izjavio je posle skupa u Beču da nisu prevaziđeni problemi koji se odnose na migrantsku krizu, ali da je optimista budući da postoji svest da moraju da budu rešeni. Prema njegovom mišljenju, ako EU ne bude uspela da reši tu krizu, „projekat evropskog ujedinjenja biće pod velikim pritiskom“.\nMigranti, olandBeč, Pariz


15/06/2017 - podunavlje.info\nSMEDEREVO, 15. jun 2017 – U Smederevu je održan razgovor/tribina o aktuelnoj političkoj situaciji i stanju u Demokratskoj stranci, a pored funkcionera stranke prisustvovali su predstavnici rukovodstva i članstva iz Smedereva, Smederevske Palanke i Velike Plane. Predsednik Demokratske stranke Dragan Šutanovac izjavio je večeras u Smederevu da za DS izbor Ane Brnabić za premijera nije sporan zato što je ona žena,…\nAna Brnabić, Dragan Šutanovac, DS, Izvršni odborLeave a comment\nUNS info, 15. jun 2017. godine – Evropski parlament (EP): Nema napretka u slobodi izražavanja, zabrinjavaju napadi na novinare, prenosi danas Udruženje novinara Srbije (UNS). U juče usvojenoj Rezoluciji o Srbiji Evropski parlament izrazio je „zabrinutost zbog odsustva napretka u poboljšanju slobode izražavanja i autocenzure u medijima u Srbiji“. Kako se navodi u Rezoluciji, ovo je „fenomen koji je u pogoršanju“. EP…\nEvropski parlament, nema napretka u slobodi izražavanja, UNS, Zabrinjavaju napadi na novinareLeave a comment\nSMEDEREVSKA PALANKA, 15. jun 2017 – U okviru Dana opštine Smederevska Palanka, u Narodnom muzeju u ovom mestu juče je otvorena izložba „Palanka u ramovima“. Na jednom mestu su predstavljene slike Smederevske Palanke iz fondova Narodnog muzeja, Opštinske uprave i Gimnazije „Sveta Đorđević“. Ova izložba, na svojstven način, govori o Palanci koja nestaje, onoj kakva je ostala u pamćenju starih…\nDani opštine Smederevska Palanka, Gimnazija"Sveta Đorđević", Narodni muzej Smederevska PalankaLeave a comment\n18/01/2022, 5:17 am


Amerika donela "Nacionalni odbrambeni akt": Evo šta to znači za Srbiju.. | Web-Tribune.com\nHome / TEMA DANA / Amerika donela „Nacionalni odbrambeni akt“: Evo šta to znači za Srbiju..\nKomitet za vojne poslove Predstavničkog doma američkog Kongresa dao je zeleno svetlo za Nacionalni odbrambeni akt za narednu fiskalnu godinu u kojem se preporučuje pojačan angažman i vojna saradnja na zapadnom Balkanu.\n“Ova sekcija će dozvoliti sekretaru za odbranu da pojača angažman i vojnu saradnju, koristeći programe i aktivnosti iz poglavlja 16, odeljka 10, Koda SAD za zapadni Balkan, uključujući Srbiju, BiH, Kosovo, te Makedoniju”, navodi se u odobrenju.\nU dokumentu se navodi da je situacija u BiH dobila posebnu pažnju jer su Izborni zakon, te održavanje fer izbora istaknuti kao prioritet, navodi N1.\nKomitet je izrazio zabrinutost za dugotrajnu stabilnost i bezbednost na zapadnom Balkanu, ocenjujući da etničke tenzije, ekonomski izazovi i maligni spoljni uticaji pridonose nestabilnosti u regionu.\n“Komitet je zabrinut u vezi sa predstojećim izborima u BiH. Od potpisivanja Dejtonskog mirovnog sporazuma 1995. godine BiH je zadržala rast u razvoju demokratskih institucija i izbora. Komitet ohrabruje BiH da hirno i efektivno odgovori na ustavne izazove i održi slobodne i fer izbore u oktobru”, navodi se u ovom aktu.\nU dokumentu se ističe da “ruske aktivnosti na zapadnom Balkanu, posebno propagandne i medijske, izazivaju zabrinutost američkih poslanika”, te da je “Komitet duboko zabrinut zbog pojačavanja pokušaja Ruske Federacije da ostvari svoj uticaj na zapadnom Balkanu”.\n“Komitet osuđuje rusko učešće u pokušaju državnog udara protiv Vlade najnovije članice NATO-a, u oktobru 2016. Komitet jer zabrinut zbog ruskih informativnih operacija na Balkanu, uključujući propagandu i nastojanja da istaknu postojeće etničke tenzije”, upozorili su poslanici.\nEvrotlanske integracije, te nastavak približavanja zemalja zapadnog Balkana NATO-u i EU treba da budu u posebnom fokusu, kako američkih, tako i evropskih vlasti, navodi se u tekstu.\n“Komitet je ohrabren snažnim partnerstvom koje se i dalje razvija između zemalja zapadnog Balkana sa SAD. Ova partnerstva su vitalna za jačanje bezbednosti, stabilnosti i prosperiteta u regionu. Komitet ohrabruje evropske partnere i saveznike da nastave sa jačanjem veza sa regionom i primećuje da bi Ministarstvo odbrane trebalo nastaviti sa pojačanom vojnom saradnjom i angažmanom u regionu”, navodi se u preporukama poslanika američkog Kongresa.\nPrevious VEČERAS NAS ČEKAJU OZBILJNE PROMENE NA NEBU! Vaš ljubavni život će se iz korena promeniti..\nNext SUTRA SU LETNjE ZADUŠNICE: Evo šta nipošto ne smete da zaboravite, a nije odlazak na groblje..


f Novi pristup u zaštiti voda u Republici Srbiji - Arhus Centar Subotica\nOvo predstavlja zahtevnu temu u procesu pregovaranja sa Evropskom unijom i obaveze se mere milijardama evra.\nNa skupu je dat prikaz novih podzakonskih akata proisteklih iz Zakona o vodama koji regulišu emisiju zagađujućih materija u vode, i to: Pravilnika o načinu i uslovima za merenje količine i ispitivanje kvaliteta otpadnih voda i sadržini izveštaja o izvršenim merenjima (“Sl. glasnik RS“, 33/2016) i Uredbe o izmeni Uredbe o graničnim vrednostima emisije zagađujućih materija u vode i rokovima za njihovo dostizanje (“Sl. glasnik RS“, 1/2016) koji su doneti u januaru ove godine. Obaveza je privrednih subjekata da vrše adekvatan monitoring otpadnih voda i da izveštaj dostavljaju Agenciji za zaštitu životne sredine. Takođe je predstavljen način izveštavanja Agencije za zaštitu životne sredine o stanju otpadnih voda koje se ispuštaju iz industrijskih postrojenja.\nPredstavljena je svrhu i značaj sprovođenja monitoringa otpadnih voda kako za operatere tako i za nadležne organe, kao i način sprovođenja monitoringa u cilju praćenja saglasnosti sa graničnim vrednostima emisije za vode i zahteve koji proizilaze iz nove regulative u ovoj oblasti i na praktičnim primerima približili ovu tematiku učesnicima skupa.\nS obzirom da postoji veliko interesovanje za organizovanjem ovakvih skupova i u drugim gradovima, kao i za pojedinačne sektore privrede, Ministarstvo poljoprivrede i zaštite životne sredine će nastojati da u narednom periodu izađe u susret ovim zahtevima o čemu će javnost na vreme biti obaveštena.


Krivokapić: Posvećeni smo vrednostima EU i NATO\nTanjug 14. septembra 2021. 17:58\nTIRANA – Predsednik Vlade Crne Gore Zdravko Krivokapić rekao je danas u razgovoru sa nemačkom kancelarkom Angelom Merkel u Tirani da je njegova vlada pokazala bezrezervnu posvećenost vrednostima Evropske unije i NATO, što je dokazala i prilikom ustoličenja verskog poglavara najveće hrišćanske zajednice u zemlji, kada je „uprkos intezivnim opstrukcijama predsednika države“ uspela da obezbedi Ustavom zagarantovana prava građanima Crne Gore.\nOn je u razgovoru tokom samita Merkelove sa liderima zemalja Zapadnog Balkana naglasio da ključna vodilja procesa pridruživanja Crne Gore Evropskoj uniji ostaje vladavina prava, saopšteno je iz Vlade Crne Gore.\nKrivokapić je zahvalio Merkelovoj na svemu što je Nemačka učinila za Zapadni Balkan, naročito kroz sedmogodišnju inicijativu Berlinski proces, koja je, kako je naveo, komplementarna sa pristupnim pregovorima i koja je doprinela i zbližavanju zemalja regiona.\nUkazao je da Berlinski proces ima nezamenjivu ulogu u jačanju regionalne saradnje i povezivanju zemalja regiona sa EU na putu integracija.\nMerkel je izrazila zadovoljstvo što je imala priliku da se uživo sretne sa Krivokapićem i pružila je punu podršku Vladi Crne Gore na evropskom putu, te poručila da joj želi mnogo snage i sreće u tom procesu, navodi se u saopštenju.\nKineski avioni ušli u zonu PVO Tajpeja\nMihajlovic sa poljskim ministrom za klimu i zivotnu sredinu\nKako ćeš znati da li je riba muško ili žensko?\nBaci hleba u akvarijum, pa ako ga je pojeo, onda je muško, a ako ga je pojela, onda je žensko!


Lobiranje nije ružna reč - Nova ekonomija\nS obzirom na to da proces pristupanja EU utiče baš na sve, niko ne bi trebalo da ga ignoriše, a pre svega ne privrednici na čija će leđa pasti najveći teret primene evropskog zakonodavstva i standarda. „Lobiranje" kao metod zalaganja za sopstvene interese je vrlo razvijen i institucionalizovan na nivou EU, ali ova aktivnost, u toj formi, treba tek da se razvije u Srbiji. Iako se čini da je možda još prerano za veći uticaj srpske privrede na nivou Evropske unije, budući da smo još uvek u inicijalnoj fazi pregovora, nikako nije prerano za njeno aktivnije praćenje pregovora i davanje doprinosa, kao ni za uspostavljanje solidnih baza za efikasno lobiranje u budućnosti\nS obzirom na to da je Evropska uniji nastala i opstala pre svega iz zajedničkih ekonomskih interesa i da je Jedinstveno evropsko tržište sa svoje četiri osnovne slobode (slobodno kretanje robe, slobodno kretanje kapitala, slobodno kretanje ljudi i slobodno kretanje usluga) njena „žila kucavica", ojačati srpsku privredu kroz ovaj proces je najvažnija stvar. U suprotnom, već relativno nerazvijena (po oceni Svetske banke iz 2013. na 87. mestu po BDP-u) srpska privreda mogla bi više da izgubi nego da dobije ulaskom u EU. A onda priznaćete, ceo ovaj proces nema mnogo smisla.\nUpravo iz iskustva prethodnih članica možemo mnogo naučiti. S obzirom na to da su zemlje kao što su Portugalija, Španija, Grčka, ali i neke skorije članice, ušle u EU nespremne i pod znatno labavijim kriterijumima, u sledećim rundama proširenja možemo da očekujemo sve strože zahteve od strane EU. Upravo taj "duži" period možemo da upotrebimo za jačanje naše konkurentnosti na evropskom i svetskom tržištu, podržavajući naše privredne subjekte u prihvatanju novih standarda poslovanja i gradeći visoko kvalifikovane kadrove koji mogu da pariraju onima u drugim državama članicama. Treba takođe posvetiti puno pažnje izučavanju najboljih praksi i pronalaženju metoda njihove adaptacije našim uslovima. Jedan takav primer može da bude Poljska, koja se u proteklih 10 godina zaista okoristila od članstva u Uniji. Vrlo je jasno da ovaj proces sigurno ima svoje prednosti i mane, pre svega u finansijskom smislu. Evropska unija je svakako svesna cene svih neophodnih reformi na ovom putu i zato je reformisala novi program pristupnih fondova, sada IPA II, koji je Srbiji kao i drugim kandidatima i pretkandidatima stavljen na raspolaganje za period do 2020. godine.\nKako će se ovi fondovi iskoristiti ipak nije samo odgovornost Evropske unije, već pre svega naša. Toga moramo biti svesni i pristupiti analitički i razumno proceni cene usvajanja novih propisa i praksi u okviru pregovora. Kroz pristupne fondove treba da nadomestimo trošak koji će naša privreda morati da podnese pri usvajanju novih propisa i adaptaciji poslovanja evropskim standardima. Prenosa standarda u industrijskoj proizvodnji (Poglavlja 1- Sloboda kretanja robe je jedno od najobimnijih poglavlja pregovora u smislu prenosa zakonodavstva koje direktno utiče na proizvodnju i distribuciju) kao i u poljoprivredi i životnoj sredini (Poglavlja 11 i 27 nose gotovo 2/3 EU propisa) Srbiju i njenu privredu će zaista dosta koštati, te se dobro planiranje razvojne pomoći i bolja koordinacija i komunikacija između glavnih aktera moraju osigurati.\nLobiranje se podrazumeva ali i osporava\nLobiranje ima negativnu konotaciju, kako kod nas tako i u EU. Zapravo, niko nema baš precizan stav o tome. Istina je da se u lobiranju sve zapravo svodi na način na koji ga neko praktikuje i cilj koji taj neko želi da postigne. Što je još bitnije, u EU svi to rade. To je jedini način da nečije ideje i potrebe dobiju svoje mesto pred donosiocima odluka. Upravo iz tog razloga lobiranje je već široko ustaljena praksa i institucionalizovano na nivou EU.\nU Briselu ćete naići na udruženja skoro svake moguće industrije ili profesije, čiji je glavni svakodnevni zadatak lobiranje za svoje interese i obaveštavanje svojih članova o novostima. Naići ćete na udruženja, profesionalne konsultantske kuće, advokatske kancelarije i nezavisne lobiste. Takođe, tu je i veliki broj različitih nevladinih organizacija i fondacija, kao i veliki broj „tink tankova” koji se pretežno bave istraživanjima u okviru EU politika. Svako udruženje broji članove iz cele Evrope (ali ne isključivo), a oni plaćaju godišnju članarinu kojom se plaća to konstantno lobiranje prema evropskim institucijama. S obzirom na navodnu netransparentnost zakonodavnog procesa i lobiranja i celog negativnog imidža koji prati ovu profesiju, važno je napomenuti da se novac od članarina ne koristi za potplaćivanje zvaničnika i druge vrste korupcije, već pre svega za organizaciju raznih događaja, istraživanja, publikacije, plate zaposlenih u udruženjima itd.


Mešanje alkohola s energetskim pićima kako bi osećaj opijenosti bio još snažniji, recept je koji koristi najmanje 75 posto mladih, pokazalo je istraživanje na četiri fakulteta širom Evrope.\nZa ljubitelje alkohola sam alkohol već jeste stimulans koji ih tera da piju. Sa druge strane, istraživanja pokazuju da energetski napici u koktelu sa alkoholom povećavju njegov efekat. Nije naučno potvrđeno da li je kofein ili zaslađeni aditivi iz energetskog napitka čine koktel privlačnijim nego čisto alkoholno piće.\nKombinacija visokih doza šećera, kofeina i alkohola često dovodi do agresivnog i nasilnog ponašanja. Takođe, ubrzava rad srca i podiže krvni pritisak i time znatno narušava vaše zdravlje.\nKombinovanje energetskih pića i alkohola na čoveka ima dvostruko dejstvo\nOva mešavina čini da se mladi osećaju trezno, iako su u potpunosti pijani. Žestoko piće ima depresivni efekat, smanjuje koordinaciju, vreme reagovanja i remeti vid. S druge strane, supstance iz energetskih pića deluju stimulativno na nervni sistem i potiru osećaj pijanstva. Alkohol uzima telo pod svoje i postepeno ga usporuje dok kofein drži oči otvorene i čini vas budnim. Čovek tada izgubi pojam o tome koliko je alkohola uneo u organizam.\nŠta je to što "radi"\nŠEĆER - glavi izvor energije koji se brzo apsorbuje. Daje sladak ukus piću što ide u prilog činjenici da je u ovim proizvodima gotovo nezamenljiv.\nKOFEIN - deluje vrlo stimulativno, poboljšava psihičke i fizičke sposobnosti. U praksi predstavlja mač sa dve oštrice jer prekomerna doza dovodi do poremećaja kardiovaskularnog sistema, nekontrolisane hipertenzije i ubrzanog rada srca.\nVITAMIN B - pomaže oslobađanje energije iz šećera.\nAMINO KISELINE - pretpostavlja se da taurin pospešuje kontrakciju mišića i kratkotrajno osnažuje srčani mišić.\nEFEDRIN - ova supstanca se ne nalazi uvek u energetskim pićima. On stimuliše rad srčanog mišića i naglo podiže krvni pritisak.\nOgraničena prodaja energetskih napitaka\nU mnogim zemljama su već pokrenute kampanje koje traže zabranu prodaje ovih napitaka. Čak tri velika švedska trgovinska lanca su u poslednjih godinu dana ograničila prodaju ovih napitaka. U Hrvatskoj se takođe trenutno vodi oštra kampanja inicirana smrću devojke koja je predhodno patila od srčanih tegoba.\ndeca alkoholizam mladi energija\n⇐ U Srbiji puši svaki peti tinejdžer\n5 zabluda o alkoholu ⇒\nAutor Farmaceut Nina Cvetković\nMnogi dokumentarci o hrani koji se u poslednje vreme sve slo...\nPostoje namirnice koje često bez razmišljanja pojedemo ujutr...\nHerpes Simpleks virusno oboljenje i kako ga izlečiti\nHerpes Simpleks predstavlja virusnu infekciju kože i sluzoko...


0d 15.00 - Otvoreni trening za sve posetioce Sport Festa - trenirajte sa Vukovima\n15.00-18.00 - Odigravanje zvanične utakmice SELAF međunarodne lige između Beograd Vukova i Ljubljana Silverhawksa\n11.00-15.00 - Turnir u flag footballu (varijanta za decu ispod 16 godina)\n15.00-18.00 - Odigravanje zvanične utakmice Nacionalnog Prvenstva Srbije između Vukova II (drugog tima Vukova Beograd) i nekog tima iz domaće lige (raspored protiv koga igramo ne postoji još, biće uskoro donet)\nSada se ekipa vredno sprema za predstojeću SELAF ligu koja počinje tačno na Đurđevdan, gde Vukovi dočekuju ekipu Ljubljana Silwerhawks-a.\nSama liga traje do početka oktobra, tako da će fanovi Vukova imati prilike da još tri puta vide ovu ekipu na beogradskim terenima.\nSavez američkog fudbala Srbije (skraćeno SAFS) osnovan je 2003. godine od strane nekoliko tada vodećih klubova u zemlji (Beograd, Kragujevac, Sremska Mitrovica). Ideja Saveza je bila da okupi sve klubove čiji je broj rastao iz meseca u mesec i koordiniše njihov rad i organizuje takmičenje. Za sada, iza Saveza su ostala dva uspešno organizovana takmičenja – Liga SAFS, održana 2004. godine, koju je osvojio KAF Kragujevac Wild Boars, i Kup SAFS, održan 2005. godine, koji je osvojio KAF Beograd Vukovi.\nTakođe, prošle godine je SAFS mogao da zabeleži svoju prvu međunarodnu utakmicu protiv Slovenije na stadionu FK Obilić.\nOve godine se igraju paralelno dve lige – SELAF liga sa punom zaštitnom opremom, u kojoj učestvuju četiri tima iz Srbije (Beograd, Novi Sad, Sremska Mitrovica, Kragujevac), i tim iz Slovenije (Ljubljana Silverhawks), kao i SAFS liga bez opreme, kojoj je ovo poslednja godina, te će ona prerasti u klasično takmičenje sa opremom i sekciju za flag football.\nUz ove dve lige, SAFS očekuje još jedan Trofej Beograda u oktobru, gde će najverovatniji protivnik biti reprezentacija Austrije.


U nedelju kraj ski sezone na Kopaoniku | Skijališta Srbije\nU nedelju kraj ski sezone na Kopaoniku\nSkijaška sezona na Kopaoniku završava se u nedelju, 9. aprila, nakon tačno 130 dana. Ovogodišnja skijaška sezona otvorena je 1. decembra, nedelju dana ranije od zvaničnog ski openinga. Od otvaranja skijališta ski centar je radio u kontinuitetu bez prekida u radu. Najviše skijaša zabeleženo je 16. februara, kada je na stazama skijalo više od 10 hiljada skijaša, čime je apsolutno oboren rekord posećenosti od osnivanja preduzeća.\nZa vreme Uskršnjih praznika, od 14. do 17. aprila, u ski centru Kopaonik će raditi adrenalinski sadržaji (bob na šinama i zip lajn), kao i žičara Pančićev vrh za panoramsku vožnju. Ukoliko uslovi budu dozvolili, jedna žičara i staza će raditi za skijanje. Skijališta Srbije će za vreme praznika odobriti popust od 30 posto na cenu karata za ove sadržaje.


► U Nemačkoj u ponedeljak štrajk kompanije koja snabdeva hranom aviokompanije\nOko 35.000 zaposlenih u LSG-u, filijali Lufthanze čiji deo treba da bude prodat švajcarskoj firmi Gejtgrup (Gategroup) pozvali su na štrajk od 24 sata u ponedeljak.\nSindikat Verdi je naveo da bi taj štrajk mogao da dovede do kašnjenja i otkazivanja letova, posebno u Frankfurtu i Minhenu. "Letovi na duge relacije će biti najviše pogođeni", dodao je sindikat.\nLSG snabdeva hranom Lufthanzu i još oko 300 aviokompanija, među kojima Junajted erlajns (United Airlines), Amerikan erlajns (American Airlines) i LATAM, kao i nekoliko železničkih kompanija.\nTa firma svake godine distribuira oko 700 miliona obroka.\nZaposleni traže garancije na zarade za deo ljudi koji će preći u nadležnost švajcarske kompanije.\nMedicinske sestre u Izraelu štrajkuju zbog nedostatka kadra\nNacionalna asocijacija medicinskih sestara u Izraelu pokrenula je danas štrajk zbog nedostatka kadra i loših radnih uslova koji su još više došli do izražaja u vreme pandemije koronavirusa.\nLekari u Nigeriji prekinuli jednonedeljni štrajk\nLekari u bolnicama u Nigeriji danas su prekinuli jednonedeljni štrajk pokrenut sa zahtevom za boljim uslovima za rad uključujući i zahtev za dobijanje opreme za zaštitu od korona virusa.


Pokrenite se odmah: Samo četiri dana do CEO konferencije u Sarajevu - Lola\nViše od 5.000 mladih ljudi iz cijele regije okupiće se u subotu, 20. maja, u Sarajevu kako bi se međusobno povezali, te ostvarili kontakte sa predstavnicima poslovnog svijeta.\nCilj konferencije jeste motivisanje mladih ljudi, kao i njihovo podsticanje na angažman i preuzimanje aktivne uloge u društvu. To će biti zadatak govornika, koji će im pričati o svom putu do sadašnjih pozicija, preprekama sa kojima su se susreli, kao i izazovima sa kojima se i danas nose.\n„Take action. Now.“ slogan je koji najbolje odražava suštinu ovog događaja, odmah stavlja do znanja da se radi o mladima koji imaju drugačiji pristup dešavanjima oko sebe, te se ne libe da preuzmu inicijativu. Konferencija je orijentisana na preduzetništvo i razvoj karijere, ali to nipošto ne znači da u njoj mogu učestvovati samo studenti ekonomije. Svi studenti dobrodošli su da budu dio ovog povezivanja budućih nosilaca razvoja naše zemlje, koji će se sastati u Hotelu Hills Sarajevo i zajedno kreirati nove vrijednosti.\nOčekuju se učesnici iz četiri države, sa više od deset fakulteta, kojima će se obratiti 80 govornika. Tog dana će se mladi ljudi povezati sa stručnjacima iz različitih oblasti, vlasnicima i osnivačima uspješnih kompanija, te predstavnicima fakulteta.\nKonferenciju organizuje Ekonomski fakultet Univerziteta u Sarajevu, u saradnji sa Projektom zapošljavanja mladih (YEP) i Ambasadom Švajcarske u BiH. Svoj doprinos dale su i brojne kompanije kao što su EuroExpress, Violeta, Mistral, Sunnyland, Bimal, MANIA, Klas, Vispak i druge.\nDa biste učestvovali na konferenciji potrebno je da popunite prijavu na zvaničnom sajtu CEO konferencije.\nCEO konferencija preduzetništvo Sarajevo\nNina Stanarević: Studio Tisa – mjesto gdje ćete sigurno pronaći idealan poklon


Objavljen sastav nove Vlade: 8 novih, bez fotelja Selaković, Tasovac, Udovički, Verbić\nPočetna / Objavljen sastav nove Vlade: 8 novih, bez fotelja Selaković, Tasovac, Udovički, Verbić\n8. Avgusta 2016. 13:39\nNova vlada biće kombinacija iskustva i veštine, sačuvali smo okosnicu prethodne Vlade koja je uspela da zaustavi bankrot i smanji nezaposlenost, ali potrebno je i sveže krvi, pa će biti osam novih imena, rekao je mandatar za sastav Vlade Aleksandar Vučić.\n“Mislim da to garantuje da će rezultati doneti boljitak našim građanima”, rekao je on.\n“Sutra popodne građanima će btii predstavljena nova Vlada, građani i poslanici će moći da čuju ozbiljan plan i program nove Vlade za bolji život i standard. Taj plan ne može sam da se ispuni, iza njega mora da stoji posvećena grupa ljudi. Danas sam predao listu ministara u skladu sa odlukama stranaka, ima dosta ljudi koji ne pripadaju nijednoj stranci”, kaže Vučić.\n“Želimo da sa novom energijom krenemo u velike pobede i uspehe, Srbija ne treba da se zadovoljava malim, već treba da krene prema vrhu, prethodna Vlada je bila vlada stabilnosti, sledeća treba da bude Vlada napretka i prosperiteta”.\n“Mesec dana pre ustavnog roka smo sastavili Vladu, setite se, neki su to obavili u ponoć. Srećan sam i ponosan što ću drugi put biti pred poslanicima kao mandatar, koji treba da dobije poverenje poslanika i građana, uveren sam da ću kao i do sada da budem na usluzi građanima, radiću vredno, gledaću da ispravljam greške, da od naše zemlje napravimo još bolje mesto za život”, istakao je mandatar Vučić.\n“Mandatar će izneti svoj ekspoze i usmeno obrazložiti sastav vlade, posle čega ćemo, nadam se, imati politički sadržajnu raspravu, a posle toga će uslediti polaganje zakletve mandatara i članova vlade”, rekla je Gojković i dodala da će Srbija do kraja nedelje imati novu Vladu.\nPredsednica Skupštine Srbije zahvalila se Vučiću što je “poštujući zakonske odredbe” predao predlog odluke o izboru Vlade, prenosi N1.\n– ministar poljoprivrede i zaštita životne sredine Branislav Nedimović\n– ministarka državne uprave Ana Brnabić\n– ministri bez portfelja Jadranka Joksimović, Slavica Đukić-Dejanović i Milan Krkobabić\nOznakealeksandar vučić srbija vlada srbije


Selidbe Beograd - selidbe sa decom | Selidbe Beograd\nSelidbe Beograd > blog > Selidbe Beograd – selidbe sa decom\nPremeštanje je obično veliki životni događaj, čak i za odrasle. Veliki preseljnja i selidbe u Beogradu mogu biti posebno teški za mlađe članove porodice. Od najave do organizovanja, kretanje sa mališanima je težak zadatak. Učinite sledeće preseljenje svoje porodice neometanim tako što ćete slediti ovih 5 saveta za kretanje sa decom.\nVelika najava preseljnja u drugi deo Beograda\nVeoma je važno da efikasno komunicirate sa svojom decom kada ste doneli odluku da se događaju životni događaji zbog kojih ćete se preseliti. Pozivanje porodičnog sastanka da sednemo i formalno objasnim situaciju je sjajan pristup najavi da ćete se uskoro preseliti u Beogradu. Obavezno posedujte sve informacije i nikoga ne ostavljajte u mraku. Znajte gde idete, kada i budite spremni da objasnite zašto. Recite im kako se osećate zbog tog poteza i dozvolite im da iznesu svoja osećanja i zabrinutosti. Kao odrasli, često zaboravljamo da su naša deca čitav život gradila u kraju u kojem trenutno žive. Dok će neki možda biti uzbuđeni zbog odlaska na novo mesto, drugi će to iskustvo smatrati traumatičnim. Važno je da komunicirate što je moguće efikasnije kako biste održali pozitivano raspoloženje pred selidbe.\nUključite decu u selidbu Beograd\nZadržati decu pozitivnom i uzbuđenom velika je stvar. Njihova uključenost u proces selidbe, od odabira kuće do pakovanja, pomoći će im da se osećaju kao da je i ovo njihov potez. Čak i sama mogućnost odabira nove sobe može pomoći uvođenju neke normalnosti u događaj koji je velika promjena u njihovom životu. Ako se selite u novi grad, obavezno prethodno povestite virtuelne ture, a zatim posetite lokacije kada stignete u to područje. Pokažite svojoj deci njihove potencijalne škole i dodatne aktivnosti koje bi bile dostupne.\nSmanjite nered što pre za selidbu\nSpakovanje porodice je ogroman zadatak. Sada je vreme da smanjite nered. Neka vaša deca prođu kroz stvari i doniraju ili bacaju predmete koje više ne koriste. Učinite isto – uštedite sebi dodatno vreme i radite na pakovanju stvari koje vam više nisu potrebne. Prodaja na sajtovima za oglase, ako imate vremena odličan je način da uključite djecu i zaradite nekoliko dolara.\nPlanirajte sobe u novom domu nakon selidbe\nNakon što ste pronašli novi dom za svoju porodicu, pustite decu da pomognu u planiranju soba i uređenju. Ovo će takođe biti njihova kuća i oni moraju da se osećaju kao da je dom. Stvaranje sigurnog mesta za decu usred velike promene osiguraće da se ne osećaju izgubljenim u haosu. Neka vam pomognu da sastavite dom koji ćete svi sa ponosom nazvati svojim.\nNajteži deo selidbe dece često je zaostajanje za prijateljima ili porodicom. Imati zabavu da se svima pozdravite odličan je način da pozitivno ostavite ljude sa kojima ste odrasli. Obavezno iskoristite ovo vreme za razmenu informacija kako bi vaša deca mogla da budu u kontaktu jedno s drugim godinama koje dolaze. Pomerite se od prijatelja svoje dece „vidimo se kasnije“, a ne „zbogom“.\nPreseljenje može biti ogroman događaj koji menja život, ali to ne mora biti negativno iskustvo. Pridržavajući se ovih 5 saveta za selidbe sa decom možete pomoći da vaš sledeće veliko preseljenje protekne bez problema. Za više informacija popričajte sa predstavnikom kompanije Jeftine selidbe Beograd.\nbeograd selidbe jeftine selidbe selidbe selidbe beograd selidbe sa decom\n← Korona virus i selidbe Beograd\nDefinicija selidbe – šta je selidba →


Leskovački domaći ajvar proglašen za "Najbolje iz Srbije"\nPočetna/BIZNIS/Leskovački domaći ajvar proglašen za “Najbolje iz Srbije”\nLeskovački domaći ajvar proglašen za “Najbolje iz Srbije”\nSana Life 3. februara 2017.\tBIZNIS, MANIFESTACIJE Ostavite komentar\nPrivredna komora Srbije i Ministarstvo trgovine, turizma i telekomunikacija dodelili priznanja najuspešnijim domaćim robnim i korporativnim brendovima na završnoj ceremoniji akcije „Najbolje iz Srbije 2016“.\n“Vi ste uprkos finansijskoj krizi i velikim poteškoćama uspeli da svojim znanjem i veštinama, kao i kreativnim idejama te probleme rešite i napravite značajan rezultat, koji nije samo uspeh kompanija već i uspeh srpske privrede”, naglasio je Ljajić.\nČestitajući dobitnicima, Igor Mirović, predsednik Pokrajinske vlade istakao je da je oznaka „Nabolje iz Srbije” svojevrsna lična karta za tržišnu utakmicu i značajan segment nematerijalne, ali veoma važne dodate vrednosti koja se se u današnjem svetu naziva brend. Ta pozitivna prepoznatljivost izuzetno je važna i ka njoj svi treba da težimo.\nPremia, u vlasništvu Delhaize-a, proglašena je najboljom trgovinskom robnom markom, Bio Panon, organsko juneće meso, nagrađeno je za najbolje uvođenje novog brenda.\nKao najbolji strani robni brend koji se proizvodi u Srbiji, nagrađeno je Gorenje, a najbolji lokalni – Maruška. Leskovački domaći ajvar nagrađen je kao najbolji brend sa zaštićenim geografskim poreklom.\nKao i prethodnih godina, Ministarstvo trgovine u saradnji sa najvećim trgovinskim lancima, za dobitnike prestižne nagrade “Najbolje iz Srbije” organizovaće poseban kutak, “top korner”, u okviru kog će u marketima biti izloženi nagrađeni brendovi: Plazma, Bakina tajna, Najlepše želje, Smoki, Eurocrem, Bananica, Polimark kečap, Galeb, Nectar family, Zdravo sokovi, Merix i Bohor.\nOznakeajvar domaći komora leskovački Privredna Srbije\nPrethodni Trke na ledu za sve uzraste\nSledeći Niš vole i domaći i strani turisti


Testovi pomažu da se dobije zdravo potomstvo - Zdravlje i bezbednost - Ringeraja.rs\nSvaka trudnoća može biti opterećena ovim poremećajima, ali se ta verovatnoća povećava s godinama trudnice.\n- Svaka trudnica treba da prođe kroz skrining, a najbolje je ukoliko se uradi kombinovani skrining prvog trimestra trudnoće, takozvani dabl test. On obuhvata ultrazvučni pregled i dva biohemijska markera (hCG i PAPP-A) i radi se od 11. do 13. nedelje i šest dana starosti trudnoće.\nTada se popunjava i upitnik koji obuhvata i neke parametre vezane za trudnicu kao što su telesna težina, etnička pripadnost, navike vezane za pušenje, podatak o šećernoj bolesti kod trudnice, kao i da li je trudnoća spontana ili iz metoda vantelesne oplodnje, jednoplodna ili višeplodna, da li trudnica upotrebljava hormone, kao i prisustvo krvarenja tokom poslednjih nedelju dana. Važno je da pacijentkinje budu na vreme upućene na ovaj skrining metod, kao i da prvo dođu na ultrazvučni pregled, a tek nakon toga da odu u laboratoriju radi uzimanja uzorka krvi. Rezultati se dobijaju posle nekoliko sati ili sledećeg dana - objašnjava dr Ivan Bojović.\n- Ukoliko trudnica iz bilo kog razloga ne uradi dabl test, može da uradi kombinovani skrining drugog trimestra trudnoće, takozvani tripl test, koji obuhvata pored ultrazvučnog pregleda trudnice i uzimanje tri markera iz krvi (hCG, AFP i estriol), a što se može uraditi od 15. do 22. nedelje trudnoće. U istom pediodu može da se uradi i kvadripl test. I ti se rezultati dobijaju nakon nekoliko sati ili sledećeg dana, tako da ukoliko postoji povišen rizik, a nakon odluke genetskog savetovališta u kome su ginekolog, pedijatar i genetičar, može se uraditi amniocenteza (analiza plodove vode) i to od 16. nedelje trudnoće - dodaje dr Bojović.


PORTAL: U penziju i sa 15 godina staža\nPrvi zakon o Narodnoj skupštini omogućiće narodnim poslanicima da sa 55 godina života, 15 godina staža i tri mandata mogu da odu u penziju.\nSkupština Srbije (Tanjug, arhiva)\nPoslanici će moći da odu u penziju i sa 50 godina života, ali sa najmanje 30 godina staža i tri mandata u Skupštini. Nacrt zakona predviđa istu mogućnost i ukoliko narodni poslanik ima 35 godina staža i tri mandata u parlamentu.\nTeško je proceniti koliko bi poslanika po ovom rešenju zadovoljilo uslove za odlazak u penziju, ali je jasno da takvih najviše ima u Srpskoj radikalnoj stranci i Demokratskoj stranci Srbije, gde je najviši prosek starosti.\nRadikali za sada ne žele da se izjašnjavaju o ovoj mogućnosti, ali dodaju da postoji veliki problem sa ljudima koji imaju 55 godina i koji nakon isteka poslaničkog mandata ne mogu da nađu posao.\n"Bilo je ranije takvih predloga, ali su od njih uvek odustajale demokrate. Obrazloženje im je bilo da još nije došlo vreme za takav zakon. Videćemo da li će sada biti dovoljno hrabri da ga izguraju", kaže Zoran Krasić, poslanik Srpske radiklane stranke.\n"Ovo još nije konačno rešenje, ali smatram da je u redu da ljudi koji su devet ili 12 godina bili poslanici dobiju to pravo. Oni za to vreme izađu iz struke i kasnije je teško da se u nju vrate", rekla je Nada Kolundžija, šefica poslaničke grupe "Za evropsku Srbiju".\nNemanja Nenadić, programski direktor "Transparentnosti Srbije", kaže da je ovakva odredba "pomalo neobična", pogotovo što ne zahteva zasnivanje radnog odnosa.


Vlada Crne Gore usvojila Izveštaj o sprovođenju Državnog plana upravljanja otpadom za 2017. godinu | Energetski portal Srbije\nVlada Crne Gore usvojila Izveštaj o sprovođenju Državnog plana upravljanja otpadom za 2017. godinu\nVlada Crne Gore je na 97. sednici, kojom je predsedavao premijer Duško Marković, usvojila Izveštaj o sprovođenju Državnog plana upravljanja otpadom za 2017. godinu.\nU Izveštaju, koji sadrži pregled preduzetih zakonodavnih i drugih aktivnosti navedeno je da dostavljeni podaci ukazuju da je u Crnoj Gori u 2017. godini sakupljeno 254.523 tona komunalnog otpada sa kabastim i tzv. „zelenim“ otpadom, što iznosi približno 98 odsto procenjene količine proizvedenog komunalnog otpada.\nTakođe, je navedeno da jedinice lokalne samouprave nisu organizovale upravljanje neopasnim građevinskim otpadom u skladu sa Zakonom te da je potrebno da jedinice lokalne samouprave nastave preduzimanje aktivnosti na popisu neuređenih odlagališta koji bi trebao da sadži podatke o lokacijima sa koordinatama, procenjenim količina otpada na tim lokacijama, fotografijama i planom sanacije.\nVlada Crne Gore je ukazala jedinicama lokalne samouprave da je neophodno da na propisan način vode precizne evidencije o otpadu, što je i njihova zakonska obaveza, te da nastave aktivnosti na popisu neuređenih odlagališta kao i da organizuju upravljanje neopasnim građevinskim otpadom u skladu sa Zakonom.\nMinistarstvo održivog razvoja i turizma je zaduženo da u saradnji sa jedinicama lokalne samouprave, nastavi kontinuirani rad na jačanju ekološke svesti u mikro sredinama o ekološkim i ekonomskim prednostima pravilnog upravljanja otpadom.\nU diksusiji, u kojoj je učestvovalo više članova Vlade Crne Gore, ukazano je na potrebu preduzimanja dodatnih aktivnosti na podizanju svesti građana o odlaganju otpada.\nPredsednik Vlade Crne Gore Duško Marković je najavio da će sa predsednicima opština lično razgovarati na ovu temu i da će se založiti za jačanje pritiska na lokalne komunalne službe kako bi bile revnosnije i delovale efikasnije.


Kesić: Beskamatni krediti za nabavku đubriva u 2022. godini - AgroFin\nNaslovna VESTI Kesić: Beskamatni krediti za nabavku đubriva u 2022. godini\nKesić: Beskamatni krediti za nabavku đubriva u 2022. godini\nMarko Kesić, direktor Uprave za agrarna plaćanja Ministarstva poljoprivrede razgovarao je u Bogatiću sa poljoprivrednicima iz Mačve o merama i subvencijama u narednoj godini. Podsetio je da su raspisana dva javna poziva, za podnošenje zahteva za investicije u fizičku imovinu poljoprivrednih gazdinstva u biljnoj kao i stočarskoj poizvodnji. Poljoprivrednici će zahteve moći da podnesu od 4. januara do 28. februara.\n“U narednoj godini očekujem da podsticaji budu više usmereni na investicione projekte” rekao je Kesić i dodao da poljoprivredni proizvođači treba da obrate pažnju na subvencionisane kredite Ministarstva poljoprivrede sa kamatnom stopom od jedan i tri odsto.\nOčekuje se, naglasio Kesić, da će kamatna stopa za kredite za nabavku mineralanh đubriva biti nula odsto, što praktično znači da će poljoprivrednici vraćati samo onoliko novca koliko su podigli bez obračuna bilo kakve kamate.\nKesić najavio da će početkom februara biti raspisan i IPARD poziv za Meru 1, za nabavku traktora u visini od 11 miliona evra. Poljoprivrdnike očekuje i drugi Javni poziv za stočare u okvuru “Projekta konkurentne poljoprivrede Srbije”, koji Ministarstvo sprovodi u saradnji sa Svetskom bankom, poznat pod nazivom “50:40:10.\nPrethodni tekstPožega u 2022. godini izdvaja 25 miliona dinara za poljoprivredu\nSledeći tekstMinistarstvo poljoprivrede: Otkriveno 1.319 parcela napuštenog držvnog zemljišta


POJEDINAČNA PRIJAVA ŠTAFETNA PRIJAVA\nPLIVANJE BICIKLIZAM TRČANJE\n11TRI U MEDIJIMA\nKako je izgledao najveći triatlonski spektakl u regionu za 2018. godinu\nTriatlonska trka koja je održana 23. septembra 2018. godine, bila je pravi sportski spektakl u srcu Beograda, na Adi Ciganliji!\nTog prijatnog septembarskog vikenda, u Beogradu je upriličena drugu godinu za redom 11Tri Belgrade trka. Vikend je protekao u lepom druženju takmičara iz svih delova sveta, kao i ostalih učesnika koji su bili deo ovog spektakularnog događaja.\nU subotu, 22. septembra, u oficijelnom Hotelu 11Tri Belgrade trke - Crowne Plaza, upriličena je registracija takmičara, race briefing kao i pasta party. Takmičari iz celog sveta bili su okupljeni na jednom mestu i zbog istog cilja - trka 11 Tri Belgrade, #YourNewPB!\nU pomenutom Hotelu, održan je race briefing na srpskom i engleskom jeziku, gde je detaljno objašnjeno sve vezano za trku, od putanja, pa sve do zone tranzicije. Nakon toga, usledio je pasta party, nakon čega su se takmičari uputili ka Adi Ciganliji gde je bio zakazan bike check in i otvoreni treninzi.\nU nedelju, 23. septembra, takmičari su počeli da se okupljaju na najpopularnijem beogradskom letovalištu i mestu za sportiste - Adi Ciganliji već ranih jutarnjih časova. Na trci su učestvovali takmičari iz celog sveta, a bilo ih je oko 330 ove godine! Uz podršku naših volontera i publike, takmičari su bili i više nego uspešni, spektakl je trajao više od 7 časova.


Srbiju volimo - Rumska "Štraparijada" - u duhu tradicije\nRumska "Štraparijada" - u duhu tradicije\nŠtraparijada" je svojevrsna izložba vučnih konja, odnosno takmičenje u izvlačenju stabala. Pre zvaničnog dela u kojem vučni konji treba da povuku teška debla, održava se i defile ovih snažnih životinja.\n„Štraparijada" je izvorno nastala u Zapadnoj Bosni, odakle se proširila na susednu Hrvatsku i Srbiju. Malo je poznato da je upravo organizator ove manifestacije, Milomir Đokanović, pre tačno pet godina započeo održavanje ove manifestacije u Srbiji. Idući njegovim stopama, ljudi širom Srbije počeli su da organizuju pomenutu manifestaciju.\n„Štraparijada" se u Rumi tradicionalno organizuje svake godine u trećoj nedelji maja meseca. Ove godine „Štraparijada" će zbog očekivane velike posete trajati dva dana, 17. i 18. maja.\nIvanjička "Njušićijada" među ...\n„Ivanjička Nušićijada“, praznik kulture i zabave, humora i stila, ponovo je dobio obeležje “Evropa za festivale, festivali za Evropu” (EFFE). Nakon obeležja za 2015. i 2016. godinu koje je „Nušićijadi“ dodeljeno u okviru istoimenog programa Evropske komisije, a koji je inicirala Evropska ...\nKod tvrđave Malič počinje gradnja ...\n28/05/2017\t0 comment\nPANONSKA IDILA - Mitin salaš na ...


Potrebno je ojačati Svjetsku zdravstvenu organizaciju kako bi koordinisala globalni odgovor na pandemiju kovid 19, izjavio je predsjednik Rusije Vladimir Putin u obraćanju Generalnoj skupštini UN.\nOn je tokom unaprijed snimljenog virtuelnog obraćanja predložio održavanje konferencije na visokom nivou o saradnji na razvijanju vakcine protiv virusa korona.\n"Spremni smo da podijelimo iskustvo i nastavimo saradnju sa svim državama i međunarodnim tijelima, uključujući snabdijevanjem drugih zemalja ruskom vakcinom koja se pokazala pouzdanom, bezbjednom i efikasnom", rekao je Putin.\nPutin se osvrnuo i na ulogu SAD u zaustavljanju pandemije, rekavši da bi ukidanje "protivzakonitih američkih sankcija" pomoglo svijetu da se oporavi od širenja virusa korona.\nPrema riječima Putina, oslobađanje svjetske trgovine od barijera, zabrana, ograničenja i protivzakonitih sankcija bilo bi od velike pomoći u procesu oživljavanja globalnog rasta i smanjenja stope nezaposlenosti.\nPredsjednik Rusije predložio je da vodeće sile na polju istraživanja svemira potpišu obavezujući sporazum kojim bi se zabranilo razmještanje oružja u svemiru, kao i upotreba sile protiv drugih kosmičkih predmeta.\nVladimir Putin SZO koronavirus\nLukašenko od Putina tražio oružje: Moramo da držimo situaciju pod kontrolom\nMakron prozvao Putina zbog Navaljnog: Odgovor ruskog predsjednika je bio brz i oštar!


Oglasio se Donald - Pušten iz bolnice, neko vreme bez treninga - Sportske.net\nZvezda desetkovana - Savić mora na pauzuMičel Donald završio u bolnici!Kup Srbije - Povratak Milorada Mažića, Partizanu opet isti sudija!Vrhunski kvalitet - Zvezda dobila sertifikat iz FIFAZvezda ima 12 reprezentativaca!\nVest da je zamenik kapitena Crvene zvezde Mičel Donald završio u bolnici zabrinula je navijače vicešampiona Srbije.\nNovinarima je posle meča sa Napretkom predočeno da Donald nije igrao zbog povrede kolena ali se ispostavilo da se radi o zdravstvenim problemima zbog kojih je iskusni vezista završio u bolnici.\nKardiološka ispitivanja su obavljena a Mičel Donald u izjavi za portal "Mondo" kaže da se već nalazi kod kuće i da se oseća dobro.\n"Dobro sam, ništa strašno se nije dogodilo. Bio sam u bolnici na ispitivanjima i sve je u redu", kazao je Donald.\nOporavak je u ovom trenutku na prvom mestu a izgleda da Vladan Milojević neko vreme neće računati na jednog od najvažnijih igrača u svom timu.\n"Neću moći da treniram neko vreme, ali biću tu za proslavu titule", poručio je dobro raspoloženi Donald.\nJasno je da trener Vladan Milojević neće moći da računa na Donalda za predstojeće duele sa Mačvom, a ostaje da se vidi hoće li se defanzivni vezista vratiti u takmičarski ritam posle pauze u šampionatu.


ZVANIČNO Srbija na Evropskom prvenstvu - Srpskainfo\nZVANIČNO Srbija na Evropskom prvenstvu\nEvropska rukometna federacija (EHF) objavila je da se reprezentacija Belgije povukla iz kvalifikacija za Evropsko prvenstvo 2022. u Mađarskoj i Slovačkoj, što praktično znači da su rukometaši Srbije već izborili plasman na finalni turnir.\nKako se navodi u saopštenju, Federacija Belgije ranije je obavestila EHF o nemogućnosti odigravanja utakmica u grupi jedan gdje su još selekcije Srbije, Francuske i Grčke zbog situacije u zemlji vezane za pandemiju korona virusa.\n– EHF će u kontaktu sa preostalim selekcijama iz Grupe jedan definisati raspored odigravanja posljednje tri utakmice Grčka – Francuska, Grčka – Srbija i Francuska – Grčka- piše u saopštenju.\nSloga opet u borbi za titulu šampiona\nSRBIJA JE ČAST Bregar: Vjerujem u dobar rezultat\nKolarov progovorio o meču protiv Škotske\nU skladu sa situacijom Federacija Belgije neće snositi posljedice povodom istupanja iz kvalifikacionog procesa.\nNa Evropsko prvenstvo 2022 plasman će izboriti po dvije najbolje plasirane selekcije iz sedam kvalifikacionih grupa, kao i četiri najbolje trećeplasirane selekcije (uzima se u obzir skor u duelima sa dve prvoplasirane reprezentacije u grupi).\nSport Evropsko prvenstvorukometSrbija\nSJAJNA SRBIJA Rukometaši još jednom oduševili protiv Francuske\nLEKIĆEVA SE OPORAVLJA "Sumnjala sam da li ja to mogu"